# ܣܬܪܵܬܝܼܓ̰ܝܼܵܐ ܕܦܪܝܼܫܘܼܬܵܐ ܡܲܪܕܘܼܬܵܢܵܝܬܵܐ ܘܠܸܫܵܢܵܝܬܵܐ

# ܚܘܼܛܵܛܵܐ ܕܥܒܼܵܕܵܐ

# 2024 ـ 2028

Assyrian | ܐܵܬܘܿܪܵܝܵܐ

## ܡܲܘܕܵܝܬܵܐ ܒܐܲܬܪܵܐ

NDIA ܡܲܘܕܘܼܝܹܐ ܝܠܵܗܿ ܒܥܵܡܪܵܢܹܐ ܫܸܪܫܵܝܹܐ ܕܐܲܬܪܵܐ ܘܚܵܝܵܢܹܐ ܕܓܲܙܲܪܝܵܬܹܐ ܕܬܘܼܪܸܥܬܵܐ ܕܬܘܼܪܸܣ ܕܐܲܝܵܐ ܐܘܼܡܬܵܐ ܐܵܢܝܼ ܕܝܼܢܵܐ ܡܵܪܵܘܵܬܹܐ ܝܘܼܒܵܠܵܝܹܐ ܕܐܲܪܥܵܬܹܐ ܕܓܵܘܲܝܗܝ ܘܲܟܝܼܠܘܼܬܵܐ ܕܕܝܼܲܢ ܡܲܪܚܘܼܛܹܐ ܝܠܵܗܿ ܒܸܣܢܝܼܣܲܢ.

ܐܲܚܢܲܢ ܡܲܩܪܘܼܒܼܹܐ ܝܘܲܚ ܐܝܼܩܵܪܲܢ ܩܵܐ ܡܵܪܵܘܵܬܹܐ ܕܐܲܪܥܵܐ ܐܲܝܢܝܼ ܕܦܠܵܚܵܐ ܝܘܲܚ ܒܪܹܫܘܿܗܿ ܘܐܵܦ ܩܵܐ ܐܲܒܼܵܗܵܬܹܐ ܩܲܕ݉ܡܵܝܹܐ ܘܡܗܲܕܝܵܢܹܐ ܥܒܼܝܼܪܹܐ ܒܫܸܢܹܐ، ܕܲܥܒܼܲܪ، ܘܕܩܵܐܹܡ ܘܐܵܢܝܼ ܕܗܵܘܝܼ ܒܕܲܥܬܝܼܕ.

NDIA ܐ݉ܣܝܼܪܬܵܐ ܝܠܵܗܿ ܒܘܵܠܝܼܬܵܐ ܕܡܲܬܲܒܼܬܵܐ ܕܐܝܼܩܵܪܵܐ ܥܲܠ ܐܲܣܘܼܪܹܐ ܡܲܪܕܘܼܬܵܢܵܝܹܐ ܘܪܘܼܚܵܢܵܝܹܐ ܘܝܼܚܝܼܕܵܝܹܐ ܕܐ݉ܢܵܫܹܐ ܥܵܡܪܵܢܹܐ ܫܸܪܫܵܝܹܐ ܕܐܲܬܪܵܐ ܘܚܵܝܵܢܹܐ ܕܓܲܙܲܪܝܵܬܹܐ ܕܬܘܼܪܸܥܬܵܐ ܕܬܘܼܪܸܣ ܕܐܝܼܬܠܗܘܿܢ ܥܲܡ ܐܲܪܥܵܐ، ܡܲܝ̈ܵܐ، ܝܲܡܵܬܹܐ ܘܩܵܐ ܫܲܘܬܲܦܬܲܝܗܝ ܥܲܬܝܼܪܬܵܐ ܓܵܘ ܟܢܘܼܫܬܵܐ.

## ܣܬܪܵܬܝܼܓ̰ܝܼܵܐ ܕܦܪܝܼܫܘܼܬܵܐ ܡܲܪܕܘܼܬܵܢܵܝܬܵܐ ܘܠܸܫܵܢܵܝܬܵܐ

## ܚܘܼܛܵܛܵܐ ܕܥܒܼܵܕܵܐ ܩܵܐ 2024 ܗܲܠ 2028

## ܚܒܼܝܼܫܵܬܹܐ

[ܥܘܼܬܵܕܵܐ 4](#_Toc256000007)

[ܚܘܼܛܵܛܵܐ ܕܥܒܼܵܕܵܐ 4](#_Toc256000008)

[ܓܲܫܲܩܬܵܐ ܟܠܵܢܵܝܬܵܐ 5](#_Toc256000009)

[1. ܒܸܢܝܵܢܵܐ ܬܲܚܬܵܝܵܐ 7](#_Toc256000010)

[2. ܡܨܵܝܬܵܐ ܕܦܵܠܵܚܹܐ 14](#_Toc256000032)

[3. ܝܵܗܒܼܫܩܵܠܹܐ ܡܸܬܡܲܛܝܵܢܹܐ 20](#_Toc256000053)

[4. ܫܘܼܩܹܐ 26](#_Toc256000074)

[5. ܒܘܼܝܵܢܹܐ ܕܡܵܘܕܥܵܢܘܼܬܵܐ 31](#_Toc256000092)

[6. ܡܛܵܝܬܵܐ 33](#_Toc256000101)

## ܥܘܼܬܵܕܵܐ

ܘܲܟܝܼܠܘܼܬܵܐ ܐܲܬܪܵܝܬܵܐ ܕܥܲܪܵܒܼܘܼܬܵܐ ܕܫܲܦܠܘܼܬܵܐ (NDIA) ܐ݉ܣܝܼܪܬܵܐ ܝܠܵܗܿ ܒܘܵܠܝܼܬܵܐ ܕܥܒܼܵܕܬܵܐ ܕܦܠܵܛܹܐ ܕܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܘܕܝܼܢܵܐ ܡܼܢ ܒܵܬܪܵܝܘܵܬܹܐ ܦܪܝܼܫܹܐ ܡܲܪܕܘܼܬܵܢܵܐܝܼܬ ܘܠܸܫܵܢܵܐܝܼܬ (CALD) ܕܗܵܘܝܼ ܒܘܼܫ ܨܦܵܝܝܼ.

ܐܲܢܹܐ ܦܠܵܛܹ̈ܐ ܒܸܚܒܼܵܫܵܐ ܝܢܵܐ:

* ܡܲܙܝܲܕܬܵܐ ܕܡܛܵܝܬܵܐ ܠܐܸܣܟܹܝܡܵܐ ܐܲܬܪܵܝܵܐ ܕܥܲܪܵܒܼܘܼܬܵܐ ܕܫܲܦܠܘܼܬܵܐ (NDIS) ܘܫܲܘܬܲܦܬܵܐ
* ܡܲܙܝܲܕܬܵܐ ܕܡܲܦܠܲܚܬܵܐ ܕܚܘܼܛܵܛܹܐ ܕ NDIS
* ܢܸܣܝܵܢܵܐ ܒܘܼܫ ܨܦܵܝܝܼ ܥܲܡ NDIS، ܒܸܚܒܼܵܫܵܐ ܥܲܡܵܠܝܼܵܬܘܿܗܿ، ܛܲܟܼܣܘܿܗܿ ܘܦܵܠܵܚܹܐ.

ܣܬܪܵܬܝܼܓ̰ܝܼܵܐ ܚܲܕܬܬܵܐ ܕܦܪܝܼܫܘܼܬܵܐ ܡܲܪܕܘܼܬܵܢܵܝܬܵܐ ܘܠܸܫܵܢܵܝܬܵܐ ܩܵܐ ܫܲܢ݉ܬܵܐ ܕ 2024 ܗܲܠ 2028 (ܣܬܪܵܬܝܼܓ̰ܝܼܵܐ) ܘܚܘܼܛܵܛܵܐ ܕܥܒܼܵܕܵܐ ܦܝܼܫܹܐ ܝܗܘܵܘ ܛܘܼܘܸܪܹܐ ܒܐܘܼܪܚܵܐ ܕܣܘܼܟܵܡܵܐ ܡܸܫܬܲܪܟܵܢܵܐ ܥܲܡ ܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܡܼܢ ܒܵܬܪܵܝܘܵܬܹܐ ܕ CALD ܒܸܚܒܼܵܫܵܐ ܫܲܘܬܦܵܢܹܐ ܕ NDIS، ܒܲܝܬܘܼܝܵܬܲܝܗܝ ܘܝܲܨܘܼܦܲܝܗܝ، ܓܘܼܫܡܹܐ ܥܸܠܵܝܹܐ، ܫܘܼܬܐܵܣܹܐ ܩܲܝܘܼܡܹܐ ܕܫܲܦܠܘܼܬܵܐ ܘܡܙܲܘܸܕܵܢܹܐ ܕܚܸܠܡܲܬ.

ܚܘܼܛܵܛܵܐ ܕܥܒܼܵܕܵܐ ܟܹܐ ܣܵܢܹܕ ܠܡܲܦܠܲܚܬܵܐ، ܬܲܫܪܲܪܬܵܐ، ܡܲܪܗܲܝܬܵܐ ܕܥܲܝܢܵܐ ܘܡܩܲܝܡܲܢܬܵܐ ܕ [ܣܬܪܵܬܝܼܓ̰ܝܼܵܐ](https://www.ndis.gov.au/about-us/strategies/cultural-and-linguistic-diversity-strategy).

### ܚܘܼܛܵܛܵܐ ܕܥܒܼܵܕܵܐ

ܐܵܗܵܐ ܚܘܼܛܵܛܵܐ ܕܥܒܼܵܕܵܐ ܦܝܼܫܵܐ ܝܠܹܗ ܛܘܼܘܸܪܵܐ ܥܲܡ ܕܵܣܬܵܐ ܡܵܠܘܿܟܼܵܝܬܵܐ ܒܲܪܵܝܬܵܐ ܕNDIA (EAG). ܟܹܐ ܡܗܵܕܹܐ ܩܵܐ NDIA ܒܘܼܬ ܕܵܐܟܼܝܼ ܠܬܲܡܘܼܡܹܐ ܢܝܼܫܹܐ ܕܣܬܪܵܬܝܼܓ̰ܝܼܵܐ ܓܵܘ ܟܠܲܝܗܝ 6 ܚܲܩܠܹܐ ܕܩܲܕܡܵܝܘܼܬܵܐ.

1. ܒܸܢܝܵܢܵܐ ܬܲܚܬܵܝܵܐ
2. ܡܨܵܝܬܵܐ ܕܦܵܠܵܚܹܐ
3. ܝܵܗܒܼܫܩܵܠܹܐ ܡܸܬܡܲܛܝܵܢܹܐ
4. ܫܘܼܩܹܐ
5. ܒܘܼܝܵܢܹܐ ܕܡܵܘܕܥܵܢܘܼܬܵܐ
6. ܡܛܵܝܬܵܐ.

ܢܝܼܫܵܐ ܕܚܘܼܛܵܛܵܐ ܕܥܒܼܵܕܵܐ ܝܼܠܹܗ ܠ:

* **ܡܗܲܕܘܼܝܹܐ ܠܡܲܦܠܲܚܬܵܐ ܕ NDIA ܠܥܒܼܵܕܹܐ** ܛܘܼܘܸܪܹܐ ܒܥܸܕܵܢܵܐ ܕܣܘܼܟܵܡܵܐ ܡܸܫܬܲܪܟܵܢܵܐ ܕܣܬܪܵܬܝܼܓ̰ܝܼܵܐ.
* **ܡܙܲܘܘܼܕܹܐ ܚܲܕ ܗܲܝܟܠܵܐ ܨܸܦܝܵܐ** ܩܵܐ ܡܲܪܗܵܝܬܵܐ ܕܥܲܝܢܵܐ، ܝܠܵܦܬܵܐ ܕܥܵܒܼܘܿܕܘܵܬܹܐ ܕܡܩܲܝܡܲܢܬܵܐ ܕܐ݉ܣܝܼܪܹܐ ܝܢܵܐ ܒܣܬܪܵܬܝܼܓ̰ܝܼܵܐ
* **ܡܲܛܐܵܒܼܬܵܐ ܕܫܩܵܠܬܵܐ ܕܡܸܫܬܲܐܠܵܢܘܼܬܵܐ ܘܨܸܦܝܘܼܬܵܐ** ܩܵܐ NDIA ܕܡܲܩܪܸܒܼܵܐ ܠܥܒܼܵܕܹܐ ܕܣܬܪܵܬܝܼܓ̰ܝܼܵܐ.

ܣܬܪܵܬܝܼܓ̰ܝܼܵܐ ܘܚܘܼܛܵܛܵܐ ܕܥܒܼܵܕܵܐ ܒܸܕ ܫܲܘܬܸܦܝܼ ܒܬܲܡܲܡܬܵܐ ܕܢܝܼܫܵܐ ܕܒܢܵܝܬܵܐ ܕܚܲܕ NDIS ܚܵܒܼܘܿܫܵܐ ܘܡܸܬܥܵܢܝܵܢܵܐ ܡܲܪܕܘܼܬܵܢܵܐܝܼܬ ܥܲܡܵܥܲܡ ܢܝܼܫܹܐ ܕܣܬܪܵܬܝܼܓ̰ܝܼܵܐ ܕܫܲܦܠܘܼܬܵܐ ܕܐܘܿܣܬܪܵܠܝܵܐ ܒܹܝܠ ܫܸܢܹ̈ܐ ܕ 2021 ܗܲܠ 2031.

NDIA ܒܸܕ ܡܙܲܘܸܕܵܐ ܡܚܲܕܲܕܝܵܬܹܐ ܪܹܐܙܵܢܵܝܹܐ ܩܵܐ EAG، ܩܲܛܵܥܵܐ ܘܟܢܘܼܫܝܵܬܹܐ ܕ CALD ܩܵܐ ܕܡܲܚܙܝܼ ܪܚܵܫܬܵܐ ܠܵܩܵܕ݉ܡܵܐ. ܐܲܢܹܐ ܟܹܐ ܚܵܒܼܫܝܼ:

* **ܬܲܫܪܵܪܹܐ ܕܫܘܼܘܫܵܛܵܐ ܫܲܢ݉ܬܵܝܵܐ** ܐܲܝܢܝܼ ܕܟܹܐ ܪܵܫܡܝܼ ܠܫܘܼܘܫܵܛܵܐ ܠܘܼܩܒܼܵܠ ܥܒܼܵܕܹܐ ܕܣܬܪܵܬܝܼܓ̰ܝܼܵܐ ܘܦܠܵܛܹ̈ܐ. ܐܲܢܹܐ ܬܲܫܪܵܪܹܐ ܒܸܕ ܡܙܲܘܸܕܝܼ ܡܚܲܕܲܬܝܵܬܹܐ ܥܲܠ ܦܵܣܘܿܥܝܵܬܹܐ ܕܫܘܼܘܫܵܛܵܐ ܓܵܘ ܚܘܼܛܵܛܵܐ ܕܕܥܒܼܵܕܵܐ ܘܥܲܩܲܒܝܵܬܹܐ ܠܚܝܼܡܹܐ.
* **ܡܚܲܕܲܬܝܵܬܹܐ ܕܫܘܼܘܫܵܛܵܐ ܕܦܲܠܓܵܐ ܕܫܲܢ݉ܬܵܐ** ܐܲܝܢܝܼ ܕܟܹܐ ܡܙܲܘܸܕܝܼ ܚܕܵܐ ܓܲܫܲܩܬܵܐ ܒܕܲܪܓܼܵܐ ܥܸܠܵܝܵܐ ܥܲܠ ܫܘܼܘܫܵܛܵܐ ܕܲܠܩܘܼܒܼܠ ܟܠܚܲܕ ܥܒܼܵܕܵܐ.

ܡܵܘܕܥܵܢܘܼܬܵܐ ܒܘܼܬ ܕܵܐܟܼܝܼ ܒܸܕ ܦܵܐܹܫ ܡܕܘܼܒܪܵܐ ܚܘܼܛܵܛܵܐ ܕܥܒܼܵܕܵܐ، ܘܒܘܼܕ ܕܵܐܟܼܝܼ ܒܸܕ ܦܵܐܹܫ ܡܘܼܩܪܸܒܼܵܐ ܬܲܫܪܵܪܵܐ ܒܘܼܬ ܕܝܼܹܗ ܘܡܘܼܪܗܸܝܵܐ ܥܲܝܢܵܐ ܥܲܠܹܗ ܦܝܼܫܬܵܐ ܝܠܵܗܿ ܡܙܘܼܘܸܕܬܵܐܓܵܘ [ܐܸܫܛܵܪܵܐ ܕܣܬܪܵܬܝܼܓ̰ܝܼܵܐ](https://www.ndis.gov.au/about-us/strategies/cultural-and-linguistic-diversity-strategy).

ܣܬܪܵܬܝܼܓ̰ܝܼܵܐ ܘܚܘܼܛܵܛܵܐ ܕܥܒܼܵܕܵܐ ܒܸܕ ܦܵܝܫܝܼ ܣܢܝܼܕܹܐ ܒܝܲܕ ܚܲܕ ܗܲܝܟܠܵܐ ܕܡܲܪܗܵܝܬܵܐ ܕܥܲܝܢܵܐ، ܕܡܩܲܝܡܲܢܬܵܐ ܘܕܝܠܵܦܬܵܐ. ܐܵܗܵܐ ܝܼܠܹܗ ܐܸܫܛܵܪܵܐ ܓܵܘܵܢܵܝܵܐ ܕܟܹܐ ܡܙܲܘܸܕ ܚܕܵܐ ܐܘܼܪܚܵܐ ܦܨܝܼܠܬܵܐ ܠܡܲܦܠܲܚܬܵܐ ܘܡܲܩܪܵܒܼܬܵܐ ܕܬܲܫܪܵܪܹܐ ܕ NDIA.

### ܓܲܫܲܩܬܵܐ ܟܠܵܢܵܝܬܵܐ

ܚܘܼܛܵܛܵܐ ܕܥܒܼܵܕܵܐ ܟܹܐ ܡܲܦܠܸܚ ܠܚܲܫܚܵܬܹ̈ܐ ܕܒܹܐܬܵܝܵܐ ܝܢܵܐ:

* **ܢܝܼܫܵܐ:** ܗܿܘ ܦܠܵܛܵܐ ܕܩܵܐ ܡܸܬܚܵܐ ܝܲܪܝܼܟܼܵܐ ܕܥܸܕܵܢܵܐ ܕ NDIA ܒܵܥܝܵܐ ܬܲܡܸܡܵܐ.
* **ܥܒܼܵܕܵܐ:** ܡܘܿܕܝܼ ܒܸܕ ܥܵܒܼܹܕ NDIS ܠܬܲܡܘܼܡܹܐ ܗܿܘ ܢܝܼܫܵܐ.
* **ܦܠܵܛܵܐ:** ܦܠܵܛܵܐ ܝܲܢ ܟܵܐܪ ܕܦܝܼܫܵܐ ܝܠܹܗ ܣܒܝܼܪܵܐ ܕܗܵܘܹܐ ܡܼܢ ܥܒܼܵܕܵܐ.
* **ܦܵܣܘܿܥܬܵܐ ܕܫܘܼܘܫܵܛܵܐ** ܕܵܐܟܼܝܼ NDIA ܒܸܕ ܡܵܫܚܵܐ ܠܡܲܢܬܵܝܬܵܐ ܘܠܫܘܼܘܫܵܛܵܐ.

ܦܵܣܘܿܥܝܵܬܹܐ ܕܫܘܼܘܫܵܛܵܐ ܓܵܘ ܚܘܼܛܵܛܵܐ ܕܥܒܼܵܕܵܐ ܟܹܐ ܡܲܦܠܸܚܝܼ ܠܡܸܬܚܹܐ ܕܥܕܵܢܵܬܹܐ ܕܒܹܐܬܵܝܵܐ ܝܢܵܐ.

* **ܡܸܬܚܵܐ ܟܸܪܝܵܐ ܕܥܸܕܵܢܵܐ:** ܡܼܢ 0 ܗܲܠ 2 ܫܸܢܹܐ.
* **ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ:** ܡܼܢ 3 ܗܲܠ 4 ܫܸܢܹܐ.
* **ܡܸܬܚܵܐ ܝܲܪܝܼܟܼܵܐ ܕܥܸܕܵܢܵܐ:** 5 ܫܸܢܹܐ ܘܥܘܿܠܘܼܠ.

ܐܝܼܬ 3 ܬܲܗܵܪܹܐ ܕܦܵܣܘܿܥܝܵܬܹܐ ܕܫܘܼܘܫܵܛܵܐ.

* **ܦܵܣܘܿܥܝܵܬܹܐ ܕܐܵܕܫܵܝܘܼܬܵܐ:** ܩܵܐ ܛܘܼܦ̮ܣܵܐ، ܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܒܘܼܬ ܢܸܣܝܵܢܵܐ ܕܫܲܘܬܦܵܢܵܐ.
* **ܦܵܣܘܿܥܝܵܬܹܐ ܕܥܵܒܼܘܿܕܘܼܬܵܐ:** ܩܵܐ ܛܘܼܦ̮ܣܵܐ، ܡܸܢܝܵܢܵܐ ܙܝܼܕܵܐ ܕܫܲܘܬܦܵܢܹܐ ܕ CALD.
* **ܥܵܒܼܘܿܕܘܵܬܹܐ ܪܹܫܵܝܹܐ:** ܩܵܐ ܛܘܼܦ̮ܣܵܐ، ܦܪܵܣܬܵܐ ܕܢܘܼܩܙܹܐ ܡܗܲܕܝܵܢܹܐ.

ܟܲܕ ܣܬܪܵܬܝܼܓ̰ܝܼܵܐ ܝܼܠܵܗܿ ܡܘܼܦܠܸܚܬܵܐ، ܦܵܣܘܿܥܝܵܬܹܐ ܕܫܘܼܘܫܵܛܵܐ ܒܸܕ ܦܵܝܫܝܼ ܨܘܼܦܝܹܐ ܘܡܚܘܼܕܸܬܹܐ. ܐܲܢܹܐ ܫܘܼܚܠܵܦܹ̈ܐ ܒܸܕ ܡܲܚܙܝܼ ܓܲܫܲܩܝܵܬܹܐ ܚܲܕܬܹܐ ܩܵܐ ܥܲܩܲܒܼܬܵܐ ܕܫܘܼܘܫܵܛܵܐ ܘܡܲܕܲܥܬܹܗ ܒܐܘܼܪܚܵܐ ܒܘܼܫ ܨܦܵܝܝܼ. ܦܵܣܘܿܥܝܵܬܹܐ ܕܫܘܼܘܫܵܛܵܐ ܓܵܪܲܓ ܗܵܘܝܼ ܠܚܝܼܡܹܐ ܘܗܵܘܹܐ ܠܗܘܿܢ ܡܲܥܢܵܝ ܩܵܐ ܟܢܘܼܫܝܵܬܹܐ ܘܫܲܘܬܦܵܢܹܐ ܕ CALD.

ܟܲܝܠܹܐ (ܝܲܢ ܚܘܼܛܹܐ ܐܸܣܵܝܹܐ) ܩܵܐ ܦܵܣܘܿܥܝܵܬܹܐ ܕܫܘܼܘܫܵܛܵܐ ܒܸܕ ܦܵܝܫܝܼ ܦܪܝܼܣܹܐ ܓܵܘ ܬܲܫܪܵܪܵܐ ܫܲܢ݉ܬܵܝܵܐ ܩܲܕܡܵܝܵܐ. ܗܿܝܓܵܗ݉ܐ ܬܲܫܪܵܪܹܐ ܐܲܡܝܼܢܵܝܹܐ ܒܸܕ ܦܵܝܫܝܼ ܡܘܼܪܝܸܙܹܐ ܒܸܪܡܵܙܵܐ ܠܐܲܢܹܐ ܟܲܝܠܹܐ. ܐܝܼܡܲܢ ܕܦܵܝܫܝܼ ܓ̰ܘܼܡܥܹܐ ܒܘܼܝܵܢܹܐ ܕܡܵܘܕܥܵܢܘܼܬܵܐ ܕܦܵܣܘܿܥܝܵܬܹܐ ܕܫܘܼܘܫܵܛܵܐ، ܐܵܗܵܐ ܒܸܕ ܦܵܐܹܫ ܪܫܝܼܡܵܐ ܓܵܘ ܡܸܬܚܵܐ ܕܗܿܝ ܫܲܢ݉ܬܵܐ ܩܲܕܡܵܝܬܵܐ ܕܡܲܦܠܲܚܬܵܐ ܕܣܬܪܵܬܝܼܓ̰ܝܼܵܐ.

## ܒܸܢܝܵܢܵܐ ܬܲܚܬܵܝܵܐ

### ܢܝܼܫܵܐ 1

NDIA ܟܹܐ ܡܲܦܠܸܚܵܐ ܠܣܘܼܟܵܡܵܐ ܡܸܫܬܲܪܟܵܢܵܐ ܘܬܘܼܚܵܡܹܐ ܣܘܼܙܓܸܪܹܐ ܥܲܠܲܝܗܝ ܕ ‘ܫܲܝܢܘܼܬܵܐ ܡܲܪܕܘܼܬܵܢܵܝܬܵܐ’ ܘܕ ‘ܚܸܠܡܲܬ ܠܚܝܼܡܬܵܐ ܡܲܪܕܘܼܬܵܢܵܐܝܼܬ ܘܡܸܬܥܵܢܝܵܢܬܵܐ’.

#### ܥܒܼܵܕܵܐ 1

ܦܠܵܚܬܵܐ ܥܲܡ ܟܢܘܼܫܝܵܬܹܐ ܕ CALD ܕܐܝܼܬܠܗܘܿܢ ܫܲܦܠܘܼܬܵܐ، ܘܥܲܡ ܫܲܪܝܼܟܹܐ، ܘܡܙܲܘܸܕܵܢܹܐ ܘܣܝܼܥܬܵܐ ܕ NDIS ܩܵܐ ܬܲܚܲܡܬܵܐ ܕ ‘ܫܲܝܢܘܼܬܵܐ ܡܲܪܕܘܼܬܵܢܵܝܬܵܐ’ ܘܕ ‘ܚܸܠܡܲܬ ܠܚܝܼܡܬܵܐ ܡܲܪܕܘܼܬܵܢܵܐܝܼܬ ܘܡܸܬܥܵܢܝܵܢܬܵܐ’.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܚܲܕ ܬܘܼܚܵܡܵܐ ܕ ‘ܫܲܝܢܘܼܬܵܐ ܡܲܪܕܘܼܬܵܢܵܝܬܵܐ’ ܘܕ ‘ܚܸܠܡܲܬ ܠܚܝܼܡܬܵܐ ܡܲܪܕܘܼܬܵܢܵܐܝܼܬ ܘܡܸܬܥܵܢܝܵܢܬܵܐ ’ ܦܝܼܫܵܐ ܝܠܹܗ ܣܘܼܙܓܸܪܵܐ ܥܲܡ ܟܢܘܼܫܝܵܬܹܐ ܕܫܲܦܠܘܼܬܵܐ ܕ CALD، ܘܥܲܡ ܫܲܪܝܼܟܲܝܗܝ ܘܡܲܙܘܸܕܵܢܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܬܘܼܚܵܡܹܐ ܕ ‘ܫܲܝܢܘܼܬܵܐ ܡܲܪܕܘܼܬܵܢܵܝܬܵܐ’ ܘܕ ‘ܚܸܠܡܲܬ ܠܚܝܼܡܬܵܐ ܡܲܪܕܘܼܬܵܢܵܐܝܼܬ ܘܡܸܬܥܵܢܝܵܢܬܵܐ ’ ܦܝܼܫܹܐ ܝܢܵܐ ܡܘܼܟܫܸܛܹܐ ܒܝܲܕ ܩܲܛܵܥܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܹܐ

* ܢܘܼܩܙܹܐ ܡܗܲܕܝܵܢܹܐ ܕ NDIS، ܥܲܡܵܠܝܼܵܬܹܐ ܘܚܸܠܡܲܬܹܐ ܟܹܐ ܡܲܚܙܝܼ ܐܘܼܪܚܵܐ ܫܲܝܢܵܝܬܵܐ ܡܲܪܕܘܼܬܵܢܵܐܝܼܬ، ܠܚܝܼܡܬܵܐ ܘܡܸܬܥܵܢܝܵܢܬܵܐ.
* ܦܵܠܵܚܹܐ ܕ NDIS ܘܫܲܪܝܼܟܹܐ ܐܝܼܬܠܗܘܿܢ ܚܕܵܐ ܝܕܵܥܬܵܐ ܙܝܼܕܬܵܐ ܕ ‘ܫܲܝܢܘܼܬܵܐ ܡܲܪܕܘܼܬܵܢܵܝܬܵܐ’ ܘܕ ‘ܚܸܠܡܲܬ ܠܚܝܼܡܬܵܐ ܡܲܪܕܘܼܬܵܢܵܐܝܼܬ ܘܡܸܬܥܵܢܝܵܢܬܵܐ'.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܸܢܝܵܢܵܐ ܕܡܲܕܪܲܣܝܵܬܹܐ ܥܒܼܝܼܕܹܐ ܠܢܘܼܩܙܹܐ ܡܗܲܕܝܵܢܹܐ ܕ NDIS، ܥܲܡܵܠܝܼܵܬܹܐ ܘܚܸܠܡܲܬܹܐ ܩܵܐ ܚܒܼܵܫܬܵܐ ܕ ‘ܫܲܝܢܘܼܬܵܐ ܡܲܪܕܘܼܬܵܢܵܝܬܵܐ’ ܘܕ ‘ܚܸܠܡܲܬ ܠܚܝܼܡܬܵܐ ܡܲܪܕܘܼܬܵܢܵܐܝܼܬ ܘܡܸܬܥܵܢܝܵܢܬܵܐ'.

### ܢܝܼܫܵܐ 2

ܫܘܼܝܵܫܹܐ ܕ NDIS، ܥܲܡܵܠܝܼܵܬܹܐ ܘܛܲܟܼܣܹܐ ܟܹܐ ܝܵܗܒܼܝܼ ܡܨܵܝܬܵܐ ܠܡܛܵܝܬܵܐ ܫܵܘܝܵܝܬܵܐ ܩܵܐ NDIS ܘܡܲܦܠܲܚܬܵܐ ܕܚܘܼܛܵܛܹܐ ܩܵܐ ܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܕܝܼܢܵܐ ܡܼܢ ܒܵܬܪܵܝܘܵܬܹܐ ܕ CALD.

#### ܥܒܼܵܕܵܐ 2

ܬܢܵܝܬܵܐ ܕܓܲܫܲܩܬܵܐ ܘܡܚܲܕܲܬܬܵܐ ܕܢܘܼܩܙܹܐ ܡܗܲܕܝܵܢܹܐ ܦܘܼܠܚܵܢܵܝܹܐ ܕ NDIS ܩܵܐ ܐܲܟܲܕܬܵܐ ܕܐܵܢܝܼ ܝܼܢܵܐ ܚܵܒܼܫܵܢܹܐ، ܘܝܼܢܵܐ ܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܟܹܐ ܝܵܕܥܝܼ ܠܣܢܝܼܩܘܼܝܵܬܹܐ ܡܲܪܕܘܼܬܵܢܵܝܹܐ ܘܠܸܫܵܢܵܝܹܐ ܕܫܲܘܬܦܵܢܹܐ (ܒܸܢܝܹܐ ܥܲܠ ܦܠܵܛܹ̈ܐ ܕܥܒܼܵܕܵܐ 1).

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܢܘܼܩܙܹܐ ܡܗܲܕܝܵܢܹܐ ܦܘܼܠܚܵܢܵܝܹܐ ܕ NDIS ܦܝܼܫܬܵܐ ܝܠܵܗܿ ܬܢܝܼܬܵܐ ܓܲܫܲܩܬܵܐ ܥܲܠܲܝܗܝ ܘܦܝܼܫܹܐ ܝܢܵܐ ܚܘܼܕܸܬܬܹܐ ܩܵܐ ܐܲܟܲܕܬܵܐ ܕܐܵܢܝܼ ܝܼܢܵܐ ܚܵܒܼܫܵܢܹܐ، ܘܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܟܹܐ ܝܵܕܥܝܼ ܠܣܢܝܼܩܘܼܝܵܬܹܐ ܡܲܪܕܘܼܬܵܢܵܝܹܐ ܕܫܲܘܬܦܵܢܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܸܢܝܵܢܵܐ ܘܐܸܡܘܼܢܵܐ ܕܢܘܼܩܙܹܐ ܡܗܲܕܝܵܢܹܐ ܕܦܝܼܫܠܗܘܿܢ ܪܫܝܼܡܹܐ، ܬܢܝܼܬܵܐ ܓܲܫܲܩܬܵܐ ܥܲܠܲܝܗܝ، ܘܡܚܘܼܕܸܬܹܐ ܠܡܵܘܕܵܝܬܵܐ ܒܣܢܝܼܩܘܼܝܵܬܹܐ ܡܲܪܕܘܼܬܵܢܵܝܹܐ ܘܠܸܫܵܢܵܝܹܐ ܕܫܲܘܬܦܵܢܹܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܢܘܼܩܙܹܐ ܡܗܲܕܝܵܢܹܐ ܦܘܼܠܚܵܢܵܝܹܐ ܕ NDIS ܝ ܝܼܢܵܐ ܚܵܒܼܫܵܢܹܐ، ܘܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܟܹܐ ܝܵܕܥܝܼ ܠܣܢܝܼܩܘܼܝܵܬܹܐ ܡܲܪܕܘܼܬܵܢܵܝܹܐ ܕܫܲܘܬܦܵܢܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܸܢܝܵܢܵܐ ܘܐܸܡܘܼܢܵܐ ܕܢܘܼܩܙܹܐ ܡܗܲܕܝܵܢܹܐ ܕܝܼܢܵܐ ܚܵܒܼܫܵܢܹܐ، ܝܼܢܵܐ ܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܟܹܐ ܝܵܕܥܝܼ ܠܣܢ݀ܝܼܩܘܼܝܵܬܹܐ ܡܲܪܕܘܼܬܵܢܵܝܹܐ ܘܠܸܫܵܢܵܝܹܐ ܕܫܲܘܬܦܵܢܹܐ.

#### ܥܒܼܵܕܵܐ 3

ܛܲܘܲܪܬܵܐ ܘܡܙܲܘܲܕܬܵܐ ܕܡܗܲܕܝܵܢܘܼܬܵܐ ܩܵܐ ܚܲܛܸܛܵܢܹܐ ܩܵܐ ܥܒܼܵܕܬܵܐ ܕܦܲܪܡܲܝܬܲܝܗܝ ܒܘܼܬ ܣܢܵܕܝܵܬܹܐ ܣܢܝܼܩܹܐ ܒܝܲܕ ܫܲܘܬܦܵܢܹܐ ܕ CALD ܕܗܵܘܝܵܐ ܒܘܼܫ ܨܦܵܝܝܼ. ܐܵܗܵܐ ܓܵܪܲܓ ܚܵܒܼܹܫ:

* ܣܢܵܕܬܵܐ ܩܵܐ ܫܲܘܬܦܵܢܹܐ ܕ CALD ܥܲܡ ܡܲܦܠܲܚܬܵܐ ܕܚܘܼܛܵܛܵܐ ܐܸܢ ܦܝܼܫܠܗܘܿܢ ܠܸܫܵܢܵܐ ܝܲܢ ܡܲܪܕܘܼܬܵܐ ܪܫܝܼܡܹܐ ܐܲܝܟܼ ܚܲܕ ܬܘܼܪܩܵܠܵܐ.
* ܡܸܬܩܲܢܝܵܢܘܼܬܵܐ ܕܡܲܒܘܼܥܹܐ ܕܓܵܘ ܠܸܫܵܢܵܐ ܩܵܐ ܫܲܘܬܦܵܢܹܐ ܕ CALD
* ܡܲܘܲܠܬܵܐ ܩܵܐ ܫܲܘܬܲܦܬܵܐ ܫܲܘܬܵܦܵܝܬܵܐ ܒܘܼܫ ܓܘܼܒܼܪܬܵܐ ܘܫܲܘܬܲܦܬܵܐ ܟܢܘܼܫܬܵܢܵܝܬܵܐ ܩܵܐ ܫܲܘܬܦܵܢܹܐ ܕ CALD
* ܡܲܙܝܲܕܬܵܐ ܕܡܲܦܠܲܚܬܵܐ ܕܐܘܼܪܚܵܬܹܐ ܕܝܵܗܒܼܫܩܵܠܵܐ ܕܝܼܢܵܐ ܡܸܬܡܲܛܝܵܢܹܐ ܡܲܪܕܘܼܬܵܢܵܐܝܼܬ ܘܠܸܫܵܢܵܐܝܼܬ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܚܲܛܸܛܵܢܹܐ ܐܝܼܬܠܗܘܿܢ ܝܕܵܥܬܵܐ ܒܘܼܬ ܡܲܒܘܼܥܹܐ ܘܡܛܵܝܬܵܐ ܐܸܠܲܝܗܝ ܘܡܗܲܕܵܝܬܵܐ ܩܵܐ ܡܲܕܪܲܣܬܵܐ ܕܦܲܪܡܲܝܬܲܝܗܝ ܒܘܼܬ ܣܢܵܕܝܵܬܹܐ ܛܠܝܼܒܹܐ ܒܝܲܕ ܫܲܘܬܦܵܢܹܐ ܕ CALD.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܡܲܒܘܼܥܹܐ ܠܚܝܼܡܹܐ ܕܡܗܲܕܵܝܬܵܐ ܩܵܐ ܚܲܛܸܛܵܢܹܐ ܦܝܼܫܠܗܘܿܢ ܛܘܼܘܸܪܹܐ ܘܦܪܝܼܣܹܐ.
* ܚܲܛܸܛܵܢܹܐ ܡܘܼܚܙܹܐ ܠܗܘܿܢ ܦܲܪܡܲܝܬܵܐ ܒܘܼܫ ܙܵܘܕܵܐ ܒܘܼܬ ܕܵܐܟܼܝܼ ܠܡܛܵܝܵܐ ܘܡܲܦܠܘܼܚܹܐ ܠܡܲܒܘܼܥܹܐ ܘܠܡܗܲܕܵܝܬܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܹܐ

* ܫܲܘܬܦܵܢܹܐ ܕ CALD ܟܹܐ ܡܵܛܝܼ ܠܡܲܒܘܼܥܹܐ ܒܠܸܫܵܢܵܐ (ܒܸܚܒܼܵܫܵܐ ܡܲܫܩܠܵܐ ܕܡܼܢ ܩܵܕ݉ܡ ܡܛܵܝܬܵܐ، ܡܼܢ ܩܵܕ݉ܡ ܚܲܛܲܛܬܵܐ ܩܵܐ ܓ̰ܡܵܥܝܵܬܹܐ ܘܚܘܼܛܵܛܹܐ ܕܫܲܘܦܵܢܵܐ ܒܠܸܫܵܢܵܐ).
* ܫܲܘܬܦܵܢܹܐ ܕ CALD ܟܹܐ ܡܵܛܝܼ ܠܣܢܵܕܬܵܐ ܥܲܡ ܡܲܦܠܲܚܬܵܐ ܕܚܘܼܛܵܛܵܐ ܐܝܼܡܲܢ ܕܠܸܫܵܢܵܐ ܦܝܼܫܵܐ ܝܠܹܗ ܪܫܝܼܡܵܐ ܐܲܝܟܼ ܚܲܕ ܬܘܼܪܩܵܠܵܐ (ܒܸܚܒܼܵܫܵܐ ܡܣܲܕܪܵܢܘܼܬܵܐ ܕܣܢܵܕܬܵܐ).
* ܫܲܘܬܦܵܢܹܐ ܕ CALD ܟܹܐ ܡܵܛܝܼ ܠܡܲܘܲܠܬܵܐ ܕܒܸܙܝܵܕܵܐ ܝܠܵܗܿ ܩܵܐ ܫܲܘܬܲܦܬܵܐ ܫܲܘܬܵܦܵܝܬܵܐ ܟܢܘܼܫܬܵܢܵܝܬܵܐ.
* ܚܒܼܝܼܫܬܵܐ ܕܝܵܗܒܼܫܩܵܠܵܐ ܘܐܲܒܘܼܒܹܐ ܝܘܼܕܵܥܵܝܹܐ ܝܼܢܵܐ ܡܸܬܡܲܛܝܵܢܹܐ ܡܲܪܕܘܼܬܵܢܵܐܝܼܬ ܘܠܸܫܵܢܵܐܝܼܬ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܡܸܢܝܵܢܵܐ ܘܐܸܡܘܼܢܵܐ ܕܫܲܘܬܦܵܢܹܐ ܕ CALD:
  + ܐܵܢܝܼ ܕܟܹܐ ܡܵܛܹܐ ܠܡܵܘܕܥܵܢܘܼܬܵܐ ܒܠܸܫܵܢܵܐ ܐܸܢܓܠܸܣܢܵܝܵܐ ܒܥܸܕܵܢܵܐ ܕܚܙܘܼܩܝܲܝܗܝ ܕNDIS (ܒܸܚܒܼܵܫܵܐ ܡܼܢ ܩܵܕ݉ܡ ܚܲܛܲܛܬܵܐ ܕܓ̰ܡܵܥܝܵܬܹܐ، ܡܼܢ ܒܵܬ݉ܪ ܚܲܛܲܛܬܵܐ ܕܓ̰ܡܵܥܝܵܬܹܐ ܘܚܘܼܛܵܛܹܐ ܕ NDIS ܒܠܸܫܵܢܵܐ).
  + ܒܪܫܵܡܬܵܐ ܕܬܘܼܪܩܵܠܹܐ ܠܸܫܵܢܵܝܹܐ (ܒܸܚܒܼܵܫܵܐ ܬܘܼܪܩܵܠܹ̈ܐ ܠܵܐ ܗܘܼܡܙܸܡܹܐ) ܐܵܢܝܼ ܕܟܹܐ ܡܵܛܝܼ ܠܣܢܵܕܬܵܐ ܥܲܡ ܡܲܦܠܲܚܬܵܐ ܕܚܘܼܛܵܛܵܐ، ܒܸܚܒܼܵܫܵܐ ܡܣܲܕܪܵܢܘܼܬܵܐ ܕܣܢܵܕܬܵܐ.
  + ܒܡܲܘܲܠܬܵܐ ܩܵܐ ܫܲܪܲܟܬܵܐ ܫܲܘܬܵܦܵܝܬܵܐ ܕܟܢܘܼܫܬܵܐ، ܘܡܸܢܝܵܢܵܐ ܕܣܵܥܲܬܹܐ ܡܘܼܘܸܠܹܐ.
  + ܡܵܢܝܼ ܟܹܐ ܡܲܩܪܸܒܼ ܬܲܫܪܵܪܵܐ ܕܚܲܕ ܢܸܣܝܵܢܵܐ ܡܣܝܼܡܵܢܵܐ ܒܕܵܐܟܼܝܼ ܚܲܛܸܛܵܢܹܐ ܟܹܐ ܝܵܗܒܼܝܼ ܘܫܵܩܠܝܼ ܘܫܲܪܸܟܝܼ (ܐܸܢ ܗܵܘܝܵܐ ܝܵܗܒܼܵܠܬܵܐ ܘܫܩܵܠܬܵܐ ܝܲܢ ܫܲܪܲܟܬܵܐ ܡܸܬܡܲܛܝܵܢܬܵܐ ܡܲܪܕܘܼܬܵܢܵܐܝܼܬ ܝܲܢ ܠܸܫܵܢܵܐܝܼܬ).
* ܡܲܙܝܲܕܬܵܐ ܕܡܲܦܠܲܚܬܵܐ ܕܚܘܼܛܵܛܵܐ ܩܵܐ ܫܲܘܬܦܵܢܹܐ ܕ CALD.

#### ܥܒܼܵܕܵܐ 4

ܛܲܘܲܪܬܵܐ ܘܦܪܵܣܬܵܐ ܕܡܗܲܕܝܵܢܘܼܬܵܐ ܕܗܲܝܸܪܵܐ ܩܵܐ ܦܵܠܵܚܹܐ ܕ NDIS ܘܫܲܪܝܼܟܹܐ ܕܡܵܨܝܼ ܒܘܼܫ ܨܦܵܝܝܼ ܣܵܢܕܝܼ ܠܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ ܒܐܘܼܪܚܵܐ ܕܥܲܡܵܠܝܼܬܵܐ ܕܡܲܛܠܵܒܵܐ ܕ NDIS ܒܚܕܵܐ ܐܘܼܪܚܵܐ ܠܚܝܼܡܬܵܐ ܡܲܪܕܘܼܬܵܢܵܐܝܼܬ ܘܙܲܒܼܢܵܢܵܐܝܼܬ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܦܵܠܵܚܹܐ ܘܫܲܪܝܼܟܹܐ ܕ NDIS ܡܘܼܙܝܸܕܠܗܘܿܢ ܡܛܵܝܬܵܐ ܠܡܗܲܕܵܝܬܵܐ ܕܡܲܡܨܸܝܵܐ ܠܗܘܿܢ ܕܡܲܩܪܸܒܼܝܼ ܣܢܵܕܬܵܐ ܒܘܼܫ ܨܦܵܝܝܼ ܩܵܐ ܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ ܒܐܘܼܪܚܵܐ ܕܥܲܡܵܠܝܼܬܵܐ ܕܡܲܛܠܵܒܵܐ ܕ NDIS ܒܚܕܵܐ ܐܘܼܪܚܵܐ ܠܚܝܼܡܬܵܐ ܡܲܪܕܘܼܬܵܢܵܐܝܼܬ ܘܙܲܒܼܢܵܢܵܐܝܼܬ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܗܲܕܵܝܬܵܐ ܠܚܝܼܡܬܵܐ ܩܵܐ ܦܵܠܵܚܹܐ ܘܫܲܪܝܼܟܹܐ ܕ NDIS ܦܝܼܫܬܵܐ ܝܠܵܗܿ ܛܘܼܘܸܪܬܵܐ ܘܦܪܝܼܣܬܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܹܐ

* ܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ ܐܝܼܬܠܗܘܿܢ ܦܲܪܡܲܝܬܵܐ ܙܵܘܕܵܐ ܘܡܨܵܝܬܵܐ ܠܡܛܵܝܵܐ ܠ NDIS.
* ܘܲܟܝܼܠܘܵܬܹ̈ܐ ܠܚܝܼܡܹܐ ܕܫܘܼܠܛܵܢܵܐ ܡܘܼܙܝܸܕܠܗܘܿܢ ܦܲܪܡܲܝܬܵܐ ܕܕܵܐܟܼܝܼ ܠܣܢܕܵܐ ܠܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ ܕܡܵܛܝܼ ܠ NDIS.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܸܢܝܵܢܵܐ ܘܐܸܡܘܼܢܵܐ ܕܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ:

* + ܡܵܢܝܼ ܟܹܐ ܩܲܕܸܡ ܩܵܐ NDIS
  + ܐܵܢܝܼ ܕܟܹܐ ܬܲܡܸܡܝܼ ܠܡܲܛܠܵܒܹܐ ܕܡܛܵܝܬܵܐ ܠ NDIS
  + ܐܵܢܝܼ ܕܟܹܐ ܡܲܩܪܸܒܼܝܼ ܬܲܫܪܵܪܵܐ ܒܘܼܬ ܚܲܕ ܢܸܣܝܵܢܵܐ ܡܣܝܼܡܵܢܵܐ ܥܲܡ ܥܲܡܵܠܝܼܬܵܐ ܕܡܲܛܠܵܒܹܐ ܕ NDIS.

#### ܥܒܼܵܕܵܐ 5

ܦܠܵܚܬܵܐ ܥܲܡ ܘܲܟܝܼܠܘܵܬܹܐ ܕܫܘܼܠܛܵܢܵܐ ܠܣܢܵܕܬܵܐ ܕܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ ܒܐܘܼܪܚܵܐ ܒܘܼܫ ܨܦܵܝܝܼ ܩܵܐ ܕܡܵܨܝܼ ܡܵܛܝܼ ܠ NDIS. ܐܵܗܵܐ ܒܲܠܟܵܐ ܚܵܒܼܹܫ ܡܲܦܠܲܚܬܵܐ ܕܡܵܘܕܥܵܢܘܼܬܵܐ ܡܼܢ ܡܩܲܝܡܵܢܘܼܝܵܬܹܐ ܕܚܘܼܠܡܵܢܵܐ ܘܐܸܫܛܵܪܹܐ ܣܵܢܕܵܢܹܐ ܬܘܼܡܸܡܹܐ ܡܼܢ ܩܵܕ݉ܡ ܡܛܵܝܬܵܐ ܩܵܐ ܗܲܝܲܪܬܵܐ ܒܡܲܝܕܵܥܬܵܐ ܕܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܒܚܕܵܐ ܐܘܼܪܚܵܐ ܒܘܼܫ ܡܲܥܒܕܵܢܬܵܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܹܐ

* ܘܲܟܝܼܠܘܵܬܹܐ ܠܚܝܼܡܹܐ ܕܫܘܼܠܛܵܢܵܐ ܘܡܵܪܵܘܵܬܹܐ ܕܗܸܢܝܵܢܵܐ ܦܵܠܚܝܼ ܥܲܡܚܕܵܕܹܐ ܩܵܐ ܥܒܼܵܕܬܵܐ ܕܡܛܵܝܬܵܐ ܠ NDIS ܕܗܵܘܝܵܐ ܒܘܼܫ ܨܦܵܝܝܼ ܩܵܐ ܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ.
* ܐܝܼܬ ܚܕܵܐ ܐܘܼܪܚܵܐ ܡܚܘܼܕܸܬܬܵܐ ܕܟܹܐ ܥܵܒܼܕܵܐ ܠܵܗܿ ܡܛܵܝܬܵܐ ܠ NDIS ܕܗܵܘܝܵܐ ܒܘܼܫ ܨܦܵܝܝܼ ܩܵܐ ܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܚܲܕ ܚܘܼܛܵܛܵܐ ܕܫܲܪܲܟܬܵܐ ܦܝܼܫܠܹܗ ܬܘܼܡܸܡܵܐ ܕܟܹܐ ܚܵܒܼܹܫ ܥܵܒܼܘܿܕܘܵܬܹܐ ܥܲܡ ܘܲܟܝܼܠܘܵܬܹܐ ܠܚܝܼܡܹܐ ܕܫܘܼܠܛܵܢܵܐ ܘܡܵܪܵܘܵܬܹܐ ܕܗܸܢܝܵܢܵܐ ܐ݉ܚܹܪ݉ܢܹܐ ܘܝܼܠܹܗ ܗܵܙܹܪ ܩܵܐ ܡܲܦܠܲܚܬܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܹܐ

* ܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ ܟܹܐ ܩܵܢܝܼ ܡܩܲܝܡܵܢܘܼܝܵܬܹܐ ܟܡܝܼܠܹܐ ܡܼܢ ܩܵܕ݉ܡ ܡܛܲܝܬܲܝܗܝ ܘܡܵܘܕܵܝܬܵܐ ܒܐܸܫܛܵܪܹܐ ܣܵܢܕܵܢܹܐ ܐܝܼܡܲܢ ܕܩܲܕܸܡܝܼ ܩܵܐ ܕܡܵܛܝܼ ܠ NDIS.
* ܘܲܟܝܼܠܘܵܬܹ̈ܐ ܠܚܝܼܡܹܐ ܕܫܘܼܠܛܵܢܵܐ ܡܘܼܙܝܸܕܠܗܘܿܢ ܦܲܪܡܲܝܬܵܐ ܕܕܵܐܟܼܝܼ ܠܣܢܕܵܐ ܠܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ ܕܡܵܛܝܼ ܠ NDIS.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܸܢܝܵܢܵܐ ܘܐܸܡܘܼܢܵܐ ܕܓܵܘܣܵܢܹܐ ܘܬܵܘܬܵܒܼܹܐ ܡܸܛܝܹܐ ܚܲܕܬܹܐ ܐܵܢܝܼ ܕܟܹܐ ܩܲܕܸܡܝܼ ܩܵܐ NDIS ܘܡܵܛܝܼ ܐܸܠܹܗ ܒܡܲܢܬܵܝܬܵܐ.

### ܢܝܼܫܵܐ 3

ܥܲܡܵܠܝܼܵܬܹܐ ܕܝܵܗܒܼܫܩܵܠܵܐ ܕ NDIS ܥܲܡ ܟܢܘܼܫܝܵܬܹܐ ܘܫܲܘܬܦܵܢܹܐ ܕ CALD ܝܼܢܵܐ ܠܚܝܼܡܹܐ ܡܲܪܕܘܼܬܵܢܵܐܝܼܬ، ܝܼܢܵܐ ܡܲܥܒܕܵܢܹܐ ܘܨܸܦܝܹܐ، ܘܟܹܐ ܡܲܛܐܸܒܼܝܼ ܡܗܲܝܡܵܢܘܼܬܵܐ.

#### ܥܒܼܵܕܵܐ 6

ܟܹܐ ܦܵܠܚܝܼ ܥܲܡ ܣܝܼܥܬܵܐ ܕ NDIS ܩܵܐ ܛܲܘܲܪܬܵܐ ܘܡܲܦܠܲܚܬܵܐ ܕܥܲܡܵܠܝܼܵܬܹܐ ܘܢܘܼܩܙܹܐ ܡܗܲܕܝܵܢܹܐ. ܐܲܢܹܐ ܒܸܕ ܗܲܝܸܪܝܼ ܩܵܐ ܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܡܼܢ ܒܵܬܪܵܝܘܵܬܹܐ ܕ CALD ܕܡܲܩܪܸܒܼܝܼ ܚܘܼܫܵܒܼܹܐ ܘܡܲܚܫܲܚܝܵܬܹܐ ܘܛܵܠܒܝܼ ܕܚܕܵܐ ܨܲܚܨܵܝܬܵܐ ܦܵܝܫܵܐ ܥܒܼܝܼܕܬܵܐ ܚܕܵܐ ܓܵܗܵܐ ܐ݉ܚܹܪ݉ܬܵܐ ܥܲܠ ܦܘܼܣܩܵܢܹܐ ܕ NDIS ܒܐܘܼܪܚܵܬܹܐ ܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܡܸܬܡܲܛܝܵܢܹܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܒܘܼܨܵܝܵܐ ܒܕܲܪܓܼܵܐ ܥܸܠܵܝܵܐ ܡܲܝܕܘܼܥܹܐ ܝܠܹܗ ܕܛܲܘܲܪܬܵܐ ܕܡܗܲܕܵܝܬܵܐ ܒܘܼܬ ܐܘܼܪܚܵܬܹܐ ܠܚܝܼܡܹܐ ܕܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܘܥܲܡܵܠܝܼܵܬܹܐ ܕܛܠܵܒܬܵܐ ܕܩܛܵܥܝܵܬܹܐ ܦܵܝܫܝܼ ܨܘܼܚܨܸܝܹܐ ܚܕܵܐ ܓܵܗܵܐ ܐ݉ܚܹܪ݉ܬܵܐ ܩܵܐ ܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܡܼܢ ܒܵܬܪܵܝܘܵܬܹܐ ܕ CALD.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܘܥܲܡܵܠܝܼܵܬܹܐ ܠܚܝܼܡܹܐ ܕܛܠܵܒܬܵܐ ܕܩܛܵܥܝܵܬܹܐ ܦܵܝܫܝܼ ܨܘܼܚܨܸܝܹܐ ܚܕܵܐ ܓܵܗܵܐ ܐ݉ܚܹܪ݉ܬܵܐ ܩܵܐ ܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܡܼܢ ܒܵܬܪܵܝܘܵܬܹܐ ܕ CALD ܦܝܼܫܹܐ ܝܢܵܐ ܪܫܝܼܡܹܐ، ܛܘܼܘܸܪܹܐ ܘܡܘܼܦܠܸܚܹܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܥܲܡܵܠܝܼܵܬܹܐ ܕܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܝܼܢܵܐ ܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܡܸܬܡܲܛܝܵܢܹܐ ܩܵܐ ܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܡܼܢ ܒܵܬܪܵܝܘܵܬܹܐ ܕ CALD.

###### ܦܵܣܘܿܥܬܵܐ ܕܫܘܼܘܫܵܛܵܐ

ܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܡܼܢ ܒܵܬܪܵܝܘܵܬܹܐ ܕ CALD ܡܲܕܘܼܥܹܐ ܝܢܵܐ ܢܸܣܝܵܢܹܐ ܒܘܼܫ ܨܦܵܝܝܼ ܒܥܲܡܵܠܝܼܬܵܐ ܕܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܘܛܠܵܒܬܵܐ ܕܩܛܵܥܝܵܬܹܐ ܕܐ݉ܣܝܼܪܹܐ ܝܢܵܐ ܒܫܲܝܢܘܼܬܵܐ ܡܲܪܕܘܼܬܵܢܵܝܬܵܐ ܘܡܸܬܡܲܛܝܵܢܘܼܬܵܐ ܦܵܝܫܝܼ ܨܘܼܚܨܸܝܹܐ ܚܕܵܐ ܓܵܗܵܐ ܐ݉ܚܹܪ݉ܬܵܐ.

## ܡܨܵܝܬܵܐ ܕܦܵܠܵܚܹܐ

### ܢܝܼܫܵܐ 4

ܦܵܠܵܚܹܐ ܕ NDIS ܘܫܲܪܝܼܟܹܐ ܦܲܪܡܝܼ ܘܓ̰ܲܘܸܒܝܼ ܠܣܢܝܼܩܘܼܝܵܬܹܐ ܡܲܪܕܘܼܬܵܢܵܝܹܐ ܘܠܸܫܵܢܵܝܹܐ ܕܫܲܘܬܦܵܢܹܐ ܘܕܵܐܟܼܝܼ ܐܲܢܹܐ ܣܢܝܼܩܘܼܝܵܬܹܐ ܒܲܠܟܵܐ ܗܵܘܹܐܠܗܘܿܢ ܡܲܥܒܕܵܢܘܼܬܵܐ ܥܲܠ ܣܢܵܕܝܵܬܹܐ ܕܫܲܦܠܘܼܬܵܐ.

#### ܥܒܼܵܕܵܐ 7

ܦܠܵܚܬܵܐ ܥܲܡ ܟܢܘܼܫܝܵܬܹܐ ܕ CALD، ܘܲܟܝܼܠܘܵܬܹܐ ܕܫܘܼܠܛܵܢܵܐ (ܒܸܚܒܼܵܫܵܐ ܣܝܼܥܬܵܐ ܕ NDIS) ܘܫܘܼܬܐܵܣܹܐ ܠܵܐ ܫܘܼܠܛܵܢܵܝܹܐ ܠܡܲܩܪܘܼܒܼܹܐ ܚܲܕ ܚܘܼܪܙܵܐ ܐܲܡܝܼܢܵܝܵܐ ܕܝܘܼܠܦܵܢܵܐ ܩܵܐ ܦܵܠܵܚܹܐ ܘܫܲܪܝܼܟܹܐ ܕ NDIS. ܚܘܼܪܙܵܐ ܒܸܕ ܦܵܠܹܚ ܩܵܐ ܥܒܼܵܕܬܵܐ ܕܥܝܼܪܘܼܬܵܐ ܡܲܪܕܘܼܬܵܢܵܝܬܵܐ ܘܠܸܫܵܢܵܝܬܵܐ ܕܗܵܘܝܵܐ ܒܘܼܫ ܨܦܵܝܝܼ (ܒܸܚܒܼܵܫܵܐ d\ܟܲܪܹܐ، ܟܲܪܹܐ ܘܣܸܡܝܹܐ، ܘܐܵܢܝܼ ܕܐܝܼܬܠܗܘܿܢ ܥܲܣܩܘܼܬܵܐ ܒܫܡܵܥܬܵܐ)، ܘܡܨܵܝܬܵܐ ܠܡܙܲܘܲܕܬܵܐ ܕܚܒܼܵܛܬܵܐ ܫܲܝܢܵܝܬܵܐ، ܡܲܥܒܕܵܢܬܵܐ ܘܠܚܝܼܡܬܵܐ ܥܲܡ ܐ݉ܢܵܫܹܐ ܡܼܢ ܒܵܬܪܵܝܘܵܬܹܐ ܕ CALD.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܟܢܘܼܫܝܵܬܹܐ ܠܚܝܼܡܹܐ ܕ CALD، ܩܲܝܘܼܡܵܐ ܕ CALD، ܘܲܟܝܼܠܘܵܬܹܐ ܕܫܘܼܠܛܵܢܵܐ ܘܫܘܼܬܐܵܣܹܐ ܠܵܐ ܫܘܼܠܛܵܢܵܝܹܐ ܟܹܐ ܦܵܠܚܝܼ ܥܲܡܚܕܵܕܹܐ ܘܛܲܘܸܪܝܼ ܚܲܕ ܚܘܼܪܙܵܐ ܐܲܡܝܼܢܵܝܵܐ ܕܝܘܼܠܦܵܢܵܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܟܢܘܼܫܝܵܬܹܐ ܠܚܝܼܡܹܐ ܘܡܵܪܵܘܵܬܹܐ ܕܗܸܢܝܵܢܵܐ ܐ݉ܚܹܪ݉ܢܹܐ ܦܝܼܫܹܐ ܝܢܵܐ ܪܫܝܼܡܹܐ، ܣܕܝܼܪܹܐ ܘܫܘܼܪܸܟܹܐ.
* ܚܲܕ ܚܘܼܪܙܵܐ ܕܝܘܼܠܦܵܢܵܐ ܦܝܼܫܵܐ ܝܠܹܗ ܡܛܘܼܘܸܪܵܐ ܘܡܘܼܩܪܸܒܼܵܐ ܩܵܐ ܦܵܠܵܚܹܐ ܘܫܲܪܝܼܟܹܐ ܕ NDIS.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܡܸܢܝܵܢܵܐ ܘܐܸܡܘܼܢܵܐ ܕܦܵܠܵܚܹܐ ܕ NDIS ܡܲܕܘܼܥܹܐ ܝܢܵܐ ܥܝܼܪܘܼܬܵܐ ܡܲܪܕܘܼܬܵܢܵܝܬܵܐ ܘܠܸܫܵܢܵܝܬܵܐ ܒܘܼܫ ܨܦܵܝܝܼ، ܦܲܪܡܲܝܬܵܐ ܘܡܨܵܝܬܵܐ ܠܚܒܼܵܛܬܵܐ ܒܚܕܵܐ ܐܘܼܪܚܵܐ ܫܲܝܢܵܝܬܵܐ ܡܲܪܕܘܼܬܵܢܵܐܝܼܬ، ܡܲܥܒܕܵܢܬܵܐ ܘܠܚܝܼܡܬܵܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܡܸܢܝܵܢܵܐ ܘܐܸܡܘܼܢܵܐ ܕܦܵܠܵܚܹܐ ܘܫܲܪܝܼܟܹܐ ܕ NDIS ܕ:
  + ܦܘܼܪܸܩܠܗܘܿܢ ܠܚܘܼܪܙܵܐ ܕܝܘܼܠܦܵܢܵܐ
  + ܡܘܼܕܸܥܠܗܘܿܢ ܥܝܼܪܘܼܬܵܐ ܡܲܪܕܘܼܬܵܢܵܝܬܵܐ ܘܠܸܫܵܢܵܝܬܵܐ ܒܘܼܫ ܙܵܘܕܵܐ، ܦܲܪܡܲܝܬܵܐ ܘܡܨܵܝܬܵܐ ܠܚܒܼܵܛܬܵܐ ܒܚܕܵܐ ܐܘܼܪܚܵܐ ܫܲܝܢܵܝܬܵܐ ܡܲܪܕܘܼܬܵܢܵܐܝܼܬ، ܡܲܥܒܕܵܢܬܵܐ، ܐܝܼܬܠܵܗܿ ܡܲܥܢܵܝ ܘܠܚܝܼܡܬܵܐ.
* ܫܲܘܬܦܵܢܹܐ ܕ CALD ܡܲܝܕܘܼܥܹܐ ܝܢܵܐ ܥܒܼܵܪܬܵܐ ܒܢܸܣܝܵܢܵܐ ܒܘܼܫ ܙܵܘܕܵܐ ܕܥܝܼܪܘܼܬܵܐ ܡܲܪܕܘܼܬܵܢܵܝܬܵܐ ܘܠܸܫܵܢܵܝܬܵܐ ܒܚܒܼܵܛܝܵܬܹܐ ܥܲܡ ܦܵܠܵܚܹܐ ܕ NDIS.

#### ܥܒܼܵܕܵܐ 8

ܣܢܵܕܬܵܐ ܕܦܘܼܪܣܵܬܹܐ ܕܦܘܼܠܚܵܢܵܐ ܩܵܐ ܐ݉ܢܵܫܹܐ ܡܼܢ ܒܵܬܪܵܝܘܵܬܹܐ ܕ CALD (ܒܸܚܒܼܵܫܵܐ ܐܵܢܝܼ ܕܐܝܼܬܠܗܘܿܢ ܫܲܦܠܘܼܬܵܐ) ܓܵܘ NDIA ܩܵܐ ܥܒܼܵܕܬܵܐ ܕܩܲܝܘܼܡܘܼܬܵܐ ܒܘܼܫ ܨܦܵܝܝܼ ܓܵܘ ܟܠܲܝܗܝ ܫܵܘܝܘܼܝܵܬܹܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܦܘܼܪܣܵܬܹܐ ܕܦܘܼܠܚܵܢܵܐ (ܒܸܚܒܼܵܫܵܐ ܪܚܵܫܬܵܐ ܠܵܩܵܕ݉ܡܵܐ) ܩܵܐ ܦܵܠܵܚܹܐ ܕ NDIS ܦܝܼܫܹܐ ܝܢܵܐ ܪܫܝܼܡܹܐ ܘܨܘܼܚܨܸܝܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܛܲܘܲܪܬܵܐ ܘܬܲܡܲܡܬܵܐ ܕܚܲܕ ܚܘܼܛܵܛܵܐ ܩܵܐ ܦܵܠܵܚܹܐ ܕ NDIS.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

NDIA ܟܹܐ ܡܲܚܙܸܝܵܐ ܦܪܝܼܫܘܼܬܵܐ ܕܟܢܘܼܫܬܵܐ ܒܙܝܵܕܬܵܐ ܓܵܘ ܡܸܢܝܵܢܵܐ ܘܐܸܡܘܼܢܵܐ ܕܦܵܠܵܚܹܐ ܡܼܢ ܒܵܬܪܵܝܘܵܬܹܐ ܕ CALD.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܸܢܝܵܢܵܐ ܘܐܸܡܘܼܢܵܐ ܙܝܼܕܹܐ ܕܦܵܠܵܚܹܐ ܡܼܢ ܒܵܬܪܵܝܘܵܬܹܐ ܕ CALD ܡܘܼܦܠܸܚܹܐ ܓܵܘ NDIA (ܒܸܚܒܼܵܫܵܐ ܐܵܢܝܼ ܕܐܝܼܬܠܗܘܿܢ ܫܲܦܠܘܼܬܵܐ)، ܒܫܵܘܝܘܼܬܵܐ ܘܒܵܬܪܵܝܘܼܬܵܐ ܕ CALD.

### ܢܝܼܫܵܐ 5

ܦܵܠܵܚܹܐ ܕ NDIS ܘܫܲܪܝܼܟܲܝܗܝ ܡܲܦܠܸܚܝܼ ܥܝܵܕܹܐ ܕܐ݉ܣܝܼܪܹܐ ܝܢܵܐ ܒܫܲܝܢܘܼܬܵܐ ܡܲܪܕܘܼܬܵܢܵܝܬܵܐ ܘܝܕܵܥܬܵܐ ܕܡܲܥܒܕܵܢܘܼܬܵܐ ܕܐܘܼܠܨܵܢܵܐ ܓܵܘ ܟܠܲܝܗܝ ܫܲܘܬܲܦܝܵܬܹܐ.

#### ܥܒܼܵܕܵܐ 9

ܦܠܵܚܬܵܐ ܥܲܡ ܟܢܘܼܫܝܵܬܹܐ ܕ CALD، ܘܲܟܝܼܠܘܵܬܹܐ ܕܫܘܼܠܛܵܢܵܐ (ܒܸܚܒܼܵܫܵܐ ܣܝܼܥܬܵܐ ܕ NDIS) ܘܫܘܼܬܐܵܣܹܐ ܠܵܐ ܫܘܼܠܛܵܢܵܝܹܐ ܩܵܐ ܒܢܵܝܬܵܐ ܕܝܘܼܠܦܵܢܵܐ ܘܬܲܠܡܲܕܬܵܐ ܒܘܼܬ ܫܲܝܢܘܼܬܵܐ ܡܲܪܕܘܼܬܵܢܵܝܬܵܐ، ܗܘܵܝܬܵܐ ܕܲܠܩܘܼܒܼܠ ܛܘܼܗܡܵܢܵܝܘܼܬܵܐ (ܫܲܒܼܛܵܢܵܝܘܼܬܵܐ) ܘܝܲܨܝܼܦܘܼܬܵܐ ܒܢܝܼܬܵܐ ܥܲܠ ܝܕܵܥܬܵܐ ܕܡܲܥܒܕܵܢܘܼܬܵܐ ܕܐܘܼܠܨܵܢܵܐ ܓܵܘ ܟܲܪܡܘܼܟܼܝܵܬܹܐ ܕܬܲܠܡܲܕܬܵܐ ܕ NDIA.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܟܢܘܼܫܝܵܬܹܐ ܕ CALD ܘܘܲܟܝܼܠܘܵܬܹܐ ܕܫܘܼܠܛܵܢܵܐ ܦܵܠܚܝܼ ܥܲܡܚܕܵܕܹܐ ܘܡܲܩܪܸܒܼܝܼ ܬܲܠܡܲܕܬܵܐ ܒܘܼܬ ܫܲܝܢܘܼܬܵܐ ܡܲܪܕܘܼܬܵܢܵܝܬܵܐ، ܘܟܠܵܝܬܵܐ ܕܲܠܩܘܼܒܼܠ ܛܘܿܗܡܵܢܵܝܘܼܬܵܐ (ܫܲܒܼܛܵܢܵܝܘܼܬܵܐ) ܘܥܝܵܕܹܐ ܨܲܠܝܼܠܹܐ ܕܐܘܼܠܨܵܢܵܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܛܲܘܲܪܬܵܐ ܘܡܲܦܠܲܚܬܵܐ ܕܚܘܼܪܙܹܐ ܕܬܲܠܡܲܕܬܵܐ ܠܚܝܼܡܬܵܐ ܩܵܐ ܦܵܠܵܚܹܐ ܘܫܲܪܝܼܟܹܐ ܕ CALD.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܦܵܠܵܚܹܐ ܘܫܲܪܝܼܟܹܐ ܕ CALD ܐܝܼܬܠܗܘܿܢ ܝܕܵܥܬܵܐ ܒܘܼܫ ܪܵܒܵܐ ܒܘܼܬ ܡܵܨܝܵܢܘܼܬܵܐ ܡܲܪܕܘܼܬܵܢܵܝܬܵܐ ܚܲܕܸܪܘܵܢܹܐ ܕܟܠܵܝܬܵܐ ܕܲܠܩܘܼܒܼܠ ܛܘܿܗܡܵܢܵܝܘܼܬܵܐ ܘܥܝܵܕܹܐ ܨܲܠܝܼܠܹܐ ܕܐܘܼܠܨܵܢܵܐ ܓܵܘ ܕܘܼܟܵܢܹܐ ܕ CALD.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܫܲܘܬܲܦܬܵܐ ܘܬܸܢܝܵܢܘܼܬܵܐ ܕܫܲܘܬܲܦܬܵܐ ܓܵܘ ܬܲܠܡܲܕܬܵܐ ܒܝܲܕ ܦܵܠܵܚܹܐ ܘܫܲܪܝܼܟܹܐ ܕ CALD (ܒܫܵܘܦܵܐ).
* ܦܵܠܵܚܹܐ ܘܫܲܪܝܼܟܹܐ ܕ CALD ܡܲܝܕܘܼܥܹܐ ܝܕܵܥܬܵܐ، ܥܝܼܪܘܼܬܵܐ، ܘܦܲܪܡܲܝܬܵܐ ܒܘܼܫ ܙܵܘܕܵܐ ܕܣܢܝܼܩܘܼܝܵܬܹܐ ܡܲܪܕܘܼܬܵܢܵܝܹܐ ܘܠܸܫܵܢܵܝܹܐ ܕܟܢܘܼܫܝܵܬܹܐ ܕ CALD.
* ܫܲܘܬܦܵܢܹܐ ܕ CALD ܡܲܝܕܘܼܥܹܐ ܝܢܵܐ ܥܒܼܵܪܬܵܐ ܒܢܸܣܝܵܢܵܐ ܒܘܼܫ ܙܵܘܕܵܐ ܕܥܝܼܪܘܼܬܵܐ ܡܲܪܕܘܼܬܵܢܵܝܬܵܐ ܘܠܸܫܵܢܵܝܬܵܐ ܒܚܒܼܵܛܝܵܬܹܐ ܥܲܡ ܦܵܠܵܚܹܐ ܘܫܲܪܝܼܟܹܐ ܕ NDIS.

#### ܥܒܼܵܕܵܐ 10

ܛܲܘܲܪܬܵܐ ܘܡܲܩܪܵܒܼܬܵܐ ܕܬܲܠܡܲܕܬܵܐ ܘܡܲܒܘܼܥܹܐ ܩܵܐ ܦܵܠܵܚܹܐ ܘܫܲܪܝܼܟܹܐ ܕ NDIS ܒܘܼܬ ܡܲܦܠܲܚܬܵܐ ܕܬܲܪܓܡܵܢܹܐ ܘܣܢܵܕܝܵܬܹܐ ܐ݉ܚܹܪ݉ܢܹܐ ܕܠܸܫܵܢܵܐ ܩܵܐ ܥܒܼܵܕܬܵܐ ܕܢܸܣܝܵܢܵܐ ܕܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܕܝܼܢܵܐ ܡܼܢ ܒܵܬܪܵܝܘܵܬܹܐ ܕ CALD ܕܗܵܘܹܐ ܒܘܼܫ ܨܦܵܝܝܼ ܐܝܼܡܲܢ ܕܝܵܗܒܼܝܼ ܘܫܵܩܠܝܼ ܥܲܡ NDIS.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܦܵܠܵܚܹܐ ܘܫܲܪܝܼܟܹܐ ܕ CALD ܒܸܥܒܼܵܕܵܐ ܡܨܵܝܬܲܝܗܝ ܒܘܼܫ ܨܦܵܝܝܼ ܩܵܐ ܫܲܪܲܟܬܵܐ ܡܲܥܒܕܵܢܬܵܐ ܥܲܡ ܬܲܪܓܡܵܢܹܐ ܘܣܢܵܕܝܵܬܹܐ ܠܸܫܵܢܵܝܹܐ ܐ݉ܚܹܪ݉ܢܹܐ، ܒܸܚܒܼܵܫܵܐ ܥܝܼܪܘܼܬܵܐ ܒܘܼܫ ܙܵܘܕܵܐ ܒܘܼܬ ܕܵܐܟܼܝܼ ܠܡܛܵܝܵܐ ܘܠܸܩܢܵܝܵܐ ܕܢܸܣܝܵܢܵܐ ܒܘܼܫ ܨܦܵܝܝܼ ܥܲܡ ܕܐܲܢܹܐ ܣܢܵܕܝܵܬܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܛܲܘܲܪܬܵܐ ܘܡܲܦܠܲܚܬܵܐ ܕܚܘܼܪܙܹܐ ܘܡܲܒܘܼܥܹܐ ܠܚ݀ܝܼܡܹܐ ܕܬܲܠܡܲܕܬܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܦܵܠܵܚܹܐ ܕ NDIS، ܫܲܪܝܼܟܹܐ ܘܬܲܪܓܡܵܢܹܐ ܝܵܗܒܼܝܼ ܘܫܵܩܠܝܼ ܒܡܲܥܒܕܵܢܘܼܬܵܐ ܒܘܼܫ ܙܵܘܕܵܐ ܥܲܡܚܕܵܕܹܐ ܘܥܲܡ ܫܲܘܬܦܵܢܹܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܡܸܢܝܵܢܵܐ ܘܐܸܡܘܼܢܵܐ ܕܦܵܠܵܚܹܐ ܘܫܲܪܝܼܟܹܐ ܕ NDIS ܐܵܢܝܼ ܕܦܵܪܩܝܼ ܚܘܼܪܙܹܐ ܕܝܘܼܠܦܵܢܵܐ ܕܬܲܪܓܡܵܢܹܐ ܘܡܵܛܝܼ ܠܡܲܒܘܼܥܹܐ ܠܚܝܼܡܹܐ.
* ܡܸܢܝܵܢܵܐ ܘܐܸܡܘܼܢܵܐ ܕܫܲܘܬܦܵܢܹܐ ܕ NDIS ܐܵܢܝܼ ܕܡܵܛܝܼ ܠܚܸܠܡܲܬܹܐ ܕܬܲܪܓܲܡܬܵܐ (ܒܠܸܫܵܢܵܐ، ܒܐܵܕܫܵܐ ܕܓ̰ܡܵܥܬܵܐ (ܩܵܐ ܛܘܼܦ̮ܣܵܐ، ܚܲܛܲܛܬܵܐ) ܘܐܘܼܪܚܵܐ (ܩܵܐ ܛܘܼܦ̮ܣܵܐ، ܒܫܵܘܦܵܐ)).
* ܫܲܘܬܦܵܢܹܐ ܕ CALD ܡܲܝܕܘܼܥܹܐ ܚܲܕ ܢܸܣܝܵܢܵܐ ܒܘܼܫ ܨܦܵܝܝܼ ܥܲܡ ܡܛܵܝܬܵܐ ܘܡܲܦܠܲܚܬܵܐ ܕܚܸܠܡܲܬܹܐ ܕܬܲܪܓܲܡܬܵܐ (ܒܝܲܕ ܟܢܘܼܫܬܵܐ ܕ CALD).

#### ܥܒܼܵܕܵܐ 11

ܛܲܘܲܪܬܵܐ ܕܚܲܕ ܚܘܼܛܵܛܵܐ ܕܚܒܼܝܼܫܘܼܬܵܐ ܕ CALD ܘܚܘܼܪܙܵܐ ܕܦܵܐܹܫ ܛܲܘܘܼܪܹܐ ܘܠܲܒܘܼܠܹܐ ܠܵܩܵܕ݉ܡܵܐ ܚܕܵܐ ܕܘܼܟܬܵܐ ܕܦܘܼܠܚܵܢܵܐ ܫܲܝܢܵܝܬܵܐ ܡܲܪܕܘܼܬܵܢܵܐܝܼܬ ܘܚܵܒܼܘܿܫܬܵܐ ܩܵܐ ܦܵܠܵܚܹܐ ܕ NDIS.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܚܲܕ ܚܘܼܛܵܛܵܐ ܕܚܒܼܝܼܫܘܼܬܵܐ ܘܚܘܼܪܙܵܐ ܕCALD ܦܝܼܫܵܐ ܝܠܹܗ ܛܘܼܘܸܪܵܐ ܒܐܘܼܪܚܵܐ ܕܡܵܠܘܿܟܼܘܼܬܵܐ ܕܐܝܼܬܠܵܗܿ ܡܲܥܢܵܝ ܘܒܘܼܨܵܝܵܐ ܡܩܲܘܝܵܢܵܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܛܲܘܲܪܬܵܐ ܘܡܲܦܠܲܚܬܵܐ ܕܚܲܕ ܚܘܼܛܵܛܵܐ ܕܚܒܼܵܫܬܵܐ ܘܚܘܼܪܙܵܐ ܕCALD.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

NDIA ܝܼܠܵܗܿ ܚܕܵܐ ܕܘܼܟܬܵܐ ܕܦܘܼܠܚܵܢܵܐ ܫܲܝܢܵܝܬܵܐ ܡܲܪܕܘܼܬܵܢܵܐܝܼܬ ܘܚܵܒܼܫܵܢܬܵܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܲܙܝܲܕܬܵܐ ܕܫܵܘܝܘܼܝܵܬܹܐ ܕܚܲܡܲܝܬܵܐ ܘܦܘܼܪܣܵܬܹܐ ܕܪܚܵܫܬܵܐ ܠܵܩܵܕ݉ܡܵܐ ܓܵܘ ܫܘܼܓܼ݉ܠܵܐ ܩܵܐ ܦܵܠܵܚܹܐ ܕ NDIS ܕܝܼܢܵܐ ܡܼܢ ܒܵܬܪܵܝܘܵܬܹܐ ܕ CALD.

#### ܥܒܼܵܕܵܐ 12

ܫܲܬܐܸܣܬܵܐ ܕܚܕܵܐ ܟܢܘܼܫܬܵܐ ܕܦܘܼܠܚܵܢܵܐ ܐܲܝܢܝܼ ܕܫܲܪܸܟܵܐ ܝܠܵܦܝܵܬܹܐ ܩܵܐ ܗܲܝܲܪܬܵܐ ܕܦܵܠܵܚܹܐ ܠܥܒܼܵܕܬܵܐ ܕܡܗܝܼܪܘܼܝܵܬܲܝܗܝ ܕܗܵܘܝܼ ܒܘܼܫ ܨܦܵܝܝܼ ܩܵܐ ܕܒܘܼܫ ܨܦܵܝܝܼ ܡܵܨܝܼ ܣܵܢܕܝܼ ܠܟܢܘܼܫܝܵܬܹܐ ܕ d\ܟܲܪܹܐ، ܟܲܪܹܐ ܘܣܸܡܝܹܐ، ܘܐܵܢܝܼ ܕܐܝܼܬܠܗܘܿܢ ܥܲܣܩܘܼܬܵܐ ܒܫܡܵܥܬܵܐ. ܐܵܗܵܐ ܝܲܗܠܵܐ ܒܸܕ ܚܵܒܼܹܫ ܦܵܠܵܚܹܐ ܘܫܲܪܝܼܟܹܐ ܕ NDIS ܐܵܢܝܼ ܕܝܼܢܵܐ ܡܗܝܼܪܹܐ ܒܡܲܦܠܲܚܬܵܐ ܕܠܸܫܵܢܵܐ ܕ Auslan. ܝܲܗܠܵܐ ܒܸܕ ܡܲܛܐܸܒܼ ܡܨܵܝܬܵܐ ܕܡܛܵܝܬܵܐ ܒܐܘܼܪܚܵܐ ܕܢܘܼܩܙܹܐ ܡܗܲܕܝܵܢܹܐ، ܥܲܡܵܠܝܼܵܬܹܐ ܘܣܢܵܕܬܵܐ ܩܵܐ ܦܘܼܪܣܵܬܹܐ ܕܫܲܘܬܲܦܬܵܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܡܨܵܝܵܬܹܐ ܡܲܪܕܘܼܬܵܢܵܝܹܐ ܕܦܵܠܵܚܹܐ ܘܫܲܪܝܼܟܹܐ ܕ NDIS ܦܝܼܫܹܐ ܝܢܵܐ ܚܘܼܠܸܢܹܐ ܒܐܘܼܪܚܵܐ ܕܡܲܒܪܵܝܬܵܐ ܕܫܲܪܲܟܬܵܐ ܠܚܝܼܡܬܵܐ ܡܲܪܕܘܼܬܵܢܵܐܝܼܬ ܘܫܲܝܢܵܝܬܵܐ ܥܲܡ ܟܢܘܼܫܝܵܬܹܐ ܕ d\ܟܲܪܹܐ، ܟܲܪܹܐ ܘܣܸܡܝܹܐ، ܘܐܵܢܝܼ ܕܐܝܼܬܠܗܘܿܢ ܥܲܣܩܘܼܬܵܐ ܒܫܡܵܥܬܵܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܫܲܬܐܸܣܬܵܐ ܕܚܕܵܐ ܟܢܘܼܫܬܵܐ ܕܦܘܼܠܚܵܢܵܐ.
* ܡܸܢܝܵܢܵܐ ܘܐܸܡܘܼܢܵܐ ܕܦܵܠܵܚܹܐ ܘܫܲܪܝܼܟܹܐ ܕ NDIS ܐܵܢܝܼ ܕܦܘܼܪܸܩܠܗܘܿܢ ܬܲܪܡܝܼܵܬܹܐ ܕܒܢܵܝܬܵܐ ܕܡܨܵܝܬܵܐ ܒܘܼܬ ܡܨܵܝܵܬܹܐ ܡܲܪܕܘܼܬܵܢܵܝܹܐ ܕܐ݉ܣܝܼܪܹܐ ܝܢܵܐ ܒܟܢܘܼܫܝܵܬܹܐ ܕ d\ܟܲܪܹܐ، ܟܲܪܹܐ ܘܣܸܡܝܹܐ، ܘܐܵܢܝܼ ܕܐܝܼܬܠܗܘܿܢ ܥܲܣܩܘܼܬܵܐ ܒܫܡܵܥܬܵܐ.
* ܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܡܼܢ ܟܢܘܼܫܝܵܬܹܐ ܕ d\ܟܲܪܹܐ، ܟܲܪܹܐ ܘܣܸܡܝܹܐ، ܘܐܵܢܝܼ ܕܐܝܼܬܠܗܘܿܢ ܥܲܣܩܘܼܬܵܐ ܒܫܡܵܥܬܵܐ ܒܘܼܬ ܠܚܝܼܡܘܼܬܵܐ ܕܚܒܼܵܛܬܵܐ ܕܦܵܠܵܚܹܐ ܘܫܲܪܝܼܟܹܐ ܕ NDIS، ܡܛܵܝܬܵܐ ܠܡܲܒܘܼܥܹܐ ܘܡܲܦܠܲܚܬܵܐ ܕ NDIS.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܦܵܠܵܚܹܐ ܘܫܲܪܝܼܟܹܐ ܕ NDIS ܥܒܼܝܼܕܠܗܘܿܢ ܡܨܵܝܬܵܐ ܕܫܲܪܲܟܬܵܐ ܒܠܚܝܼܡܘܼܬܵܐ ܥܲܡ ܟܢܘܼܫܝܵܬܹܐ ܕ d\ܟܲܪܹܐ، ܟܲܪܹܐ ܘܣܸܡܝܹܐ، ܘܐܵܢܝܼ ܕܐܝܼܬܠܗܘܿܢ ܥܲܣܩܘܼܬܵܐ ܒܫܡܵܥܬܵܐ ܕܗܵܘܝܵܐ ܒܘܼܫ ܨܦܵܝܝܼ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܡܸܢܝܵܢܵܐ ܘܐܸܡܘܼܢܵܐ ܬܘܼܡܸܡܹܐ ܕܬܲܪܡܝܼܵܬܹܐ ܕܒܢܵܝܬܵܐ ܕܡܨܵܝܬܵܐ ܒܘܼܬ ܡܨܵܝܵܬܹܐ ܡܲܪܕܘܼܬܵܢܹܐ ܕܐ݉ܣܝܼܪܹܐ ܝܢܵܐ ܒܟܢܘܩܼܫܝܵܬܹܐ ܕ d\ܟܲܪܹܐ، ܟܲܪܹܐ ܘܣܸܡܝܹܐ، ܘܐܵܢܝܼ ܕܐܝܼܬܠܗܘܿܢ ܥܲܣܩܘܼܬܵܐ ܒܫܡܵܥܬܵܐ.
* ܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܡܼܢ ܟܢܘܼܫܝܵܬܹܐ ܕ d\ܟܲܪܹܐ، ܟܲܪܹܐ ܘܣܸܡܝܹܐ، ܘܐܵܢܝܼ ܕܐܝܼܬܠܗܘܿܢ ܥܲܣܩܘܼܬܵܐ ܒܫܡܵܥܬܵܐ ܒܘܼܬ ܠܚܝܼܡܘܼܬܵܐ ܕܚܒܼܵܛܬܵܐ ܕܦܵܠܵܚܹܐ ܘܫܲܪܝܼܟܹܐ ܕ NDIS، ܡܛܵܝܬܵܐ ܠܡܲܒܘܼܥܹܐ ܘܡܲܦܠܲܚܬܵܐ ܕ NDIS.

## ܝܵܗܒܼܫܩܵܠܹܐ ܡܸܬܡܲܛܝܵܢܹܐ

### ܢܝܼܫܵܐ 6

ܐܲܒܘܼܒܹܐ ܡܲܥܒܕܵܢܹܐ ܕܝܵܗܒܼܫܩܵܠܵܐ ܩܵܐ ܟܢܘܼܫܝܵܬܹܐ ܘܫܲܘܬܦܵܢܹܐ ܕ CALD ܦܝܼܫܹܐ ܝܢܵܐ ܡܘܼܝܕܸܥܹܐ ܘܡܘܼܦܠܸܚܹܐ ܒܝܲܕ NDIS.

#### ܥܒܼܵܕܵܐ 13

ܦܠܵܚܬܵܐ ܥܲܡ ܟܢܘܼܫܝܵܬܹܐ ܕ CALD، ܣܝܼܥܬܵܐ ܕ NDIS ܘܩܲܛܵܥܵܐ ܩܵܐ ܡܛܲܘܲܪܬܵܐ ܘܡܲܦܠܲܚܬܵܐ ܕܢܘܼܩܙܹܐ ܡܗܲܕܝܵܢܹܐ ܒܘܼܬ ܕܵܐܟܼܝܼ ܠܝܵܗܒܼܵܐ ܘܫܩܵܠܵܐ ܒܡܲܥܒܕܵܢܘܼܬܵܐ ܘܫܲܘܬܲܦܬܵܐ ܥܲܡ ܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܘܕܝܼܢܵܐ ܡܼܢ ܒܵܬܪܵܝܘܵܬܹܐ ܕ CALD. ܐܵܗܵܐ ܟܹܐ ܚܵܒܼܹܫ ܡܵܘܕܥܵܢܘܼܬܵܐ ܒܠܸܫܵܢܵܐ، ܘܒܐܘܼܪܚܵܐ ܕܐܲܒܘܼܒܹܐ ܦܪܝܼܫܹܐ، ܐܲܝܟܼ ܒܼܝܼܕܝܘܿ، ܡܠܘܿܐܵܐ ܩܵܠܵܝܵܐ ܘܛܒܼܵܥܬܵܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܢܘܼܩܙܹܐ ܡܗܲܕܝܵܢܹܐ ܦܝܼܫܹܐ ܝܢܵܐ ܛܘܼܘܸܪܹܐ ܘܒܸܚܒܼܵܫܵܐ ܝܢܵܐ ܐܵܢܝܼ ܐܘܼܪܚܵܬܹܐ ܕܦܘܼܠܚܵܢܵܐ ܒܘܼܫ ܨܦܵܝܝܼ ܒܝܵܗܒܼܫܩܵܠܵܐ ܘܫܲܪܲܟܬܵܐ ܥܲܡ ܟܢܘܼܫܝܵܬܹܐ ܘܫܲܘܬܦܵܢܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܢܘܼܩܙܹܐ ܡܗܲܕܝܵܢܹܐ ܒܘܼܫ ܨܦܵܝܝܼ ܦܝܼܫܹܐ ܝܢܵܐ ܛܘܼܘܸܪܹܐ ܘܡܘܼܦܠܸܚܹܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

NDIS ܡܘܼܙܝܸܕܠܹܗ ܠܫܲܪܲܟܬܵܐ ܥܲܡ ܟܢܘܼܫܝܵܬܹܐ ܘܫܲܘܬܦܵܢܹܐ ܕ CALD.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܡܼܢ ܫܲܘܬܦܵܢܹܐ، ܡܲܙܘܸܕܵܢܹܐ ܕ CALD، ܘܩܲܛܵܥܵܐ ܒܘܼܬ ܡܲܥܒܕܵܢܘܼܬܵܐ ܕܡܚܲܕܲܬܝܵܬܹܐ، ܝܵܗܒܼܫܩܵܠܵܐ ܘܐܲܒܘܼܒܹܐ ܕܝܘܼܕܵܥܵܐ ܫܲܘܬܵܦܵܝܵܐ ܡܘܼܦܠܸܚܹܐ.

#### ܥܒܼܵܕܵܐ 14

ܬܢܵܝܬܵܐ ܕܓܲܫܲܩܬܵܐ ܘܚܲܕܲܬܬܵܐ ܕܫܵܘܦܵܐ ܐܸܠܸܟܬܪܘܿܢܵܝܵܐ ܕ NDIS، ܕܬܲܪܥܵܐ ܕ myplace، ܕܬܘܼܠܚܵܡܵܐ (app) ܕ My NDIS، ܕܐܲܣܵܢܵܐ ܕܛܲܥܲܝܬܵܐ ܒܵܬ݉ܪ ܡܙܲܘܸܕܵܢܵܐ، ܕܬܲܪܥܵܐ ܕܡܙܲܘܸܕܵܢܵܐ ܕ myplace، ܘܕܩܸܢܛܪܘܿܢ ܐܲܬܪܵܝܵܐ ܕܡܲܚܒܲܪܬܵܐ، ܩܵܐ ܥܒܼܵܕܬܵܐ ܕܡܛܵܝܬܵܐ ܠܟܢܘܼܫܝܵܬܹ̈ܐ ܘܫܲܘܬܦܵܢܹ̈ܐ ܕCALD ܘܡܲܦܠܲܚܬܵܐ ܐܸܠܸܟܬܪܘܿܢܵܝܬܵܐ ܕܛܲܥܲܝܬܵܐ ܒܵܬ݉ܪܲܝܗܝ ܕܗܵܘܝܼ ܒܘܼܫ ܨܦܵܝܝܼ. ܐܵܗܵܐ ܒܸܚܒܼܵܫܵܐ ܝܠܹܗ ܡܲܦܠܲܚܬܵܐ ܕܡܵܘܕܥܵܢܘܼܬܵܐ ܕܓܵܘ ܠܸܫܵܢܵܐ ܘܡܛܵܝܬܵܐ ܠܗܲܝܲܪܬܵܐ ܐܝܼܡܲܢ ܕܡܵܘܕܥܵܢܘܼܬܵܐ ܓܵܘ ܠܸܫܵܢܵܐ ܠܵܐ ܝܠܵܗܿ ܡܸܬܩܲܢܝܵܢܬܵܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܫܵܘܦܵܐ ܐܸܠܸܟܬܪܘܿܢܵܝܐ ܕ NDIS، ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace، ܛܠܵܒܬܵܐ ܕ My NDIS، ܐܲܣܵܢܵܐ ܕܡܙܲܘܸܕܵܢܵܐ ܡܲܫܟܼܚܵܢܵܐ، ܬܲܪܥܵܐ ܐܸܠܸܟܬܪܘܿܢܵܝܵܐ ܕܡܙܲܘܸܕܵܢܵܐ ܕ myplace ܘܩܸܢܛܪܘܿܢ ܐܲܬܪܵܝܵܐ ܕܩܪܵܝܬܵܐ ܥܒܼܝܼܕܠܗܘܿܢ ܡܛܵܝܬܵܐ ܘܡܲܠܵܚܘܼܬܵܐ ܩܵܐ ܟܢܘܼܫܝܵܬܹܐ ܘܫܲܘܬܦܵܢܹܐ ܕ CALD ܕܗܵܘܝܼ ܒܘܼܫ ܨܦܵܝܝܼ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܬܲܡܲܡܬܵܐ ܕܡܚܲܕܲܬܝܵܬܹܐ ܪܫܝܼܡܹܐ ܠܫܵܘܦܵܐ ܐܸܠܸܟܬܪܘܿܢܵܝܵܐ ܕ NDIS، ܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace، ܛܠܵܒܬܵܐ ܕ My NDIS، ܐܲܣܵܢܵܐ ܕܡܙܲܘܸܕܵܢܵܐ ܡܲܫܟܚܵܢܵܐ، ܬܲܪܥܵܐ ܐܸܠܸܟܬܪܘܿܢܵܝܵܐ ܕܡܙܲܘܸܕܵܢܵܐ ܕ myplace ܘܩܸܢܛܪܘܿܢ ܐܲܬܪܵܝܵܐ ܕܩܪܵܝܬܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܫܲܘܬܦܵܢܹܐ ܘܟܢܘܼܫܝܵܬܹܐ ܕ CALD ܥܒܼܝܼܕܠܗܘܿܢ ܒܘܼܫ ܨܦܵܝܝܼ ܡܛܵܝܬܵܐ ܠܫܵܘܦܵܐ ܐܸܠܸܟܬܪܘܿܢܵܝܵܐ ܕ NDIS، ܘܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace، ܘܛܠܵܒܬܵܐ ܕ My NDIS، ܘܐܲܣܵܢܵܐ ܡܙܲܘܸܕܵܢܵܐ ܕܡܲܫܟܼܲܚܬܵܐ، ܘܬܲܪܥܵܐ ܐܸܠܸܟܬܪܘܿܢܵܝܵܐ ܕܡܙܲܘܸܕܵܢܵܐ ܕ myplace ܘܩܸܢܛܪܘܿܢ ܐܲܬܪܵܝܵܐ ܘܡܲܦܠܲܚܬܲܝܗܝ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܲܦܠܲܚܬܵܐ ܒܘܼܫ ܙܵܘܕܵܐ ܕܫܵܘܦܵܐ ܐܸܠܸܟܬܪܘܿܢܵܝܵܐ ܕ NDIS، ܕܬܲܪܥܵܐ ܐܸܠܸܟܬܪܘܿܢܵܝܵܐ ܕ myplace، ܕܛܠܵܒܬܵܐ ܕ My NDIS، ܕܐܲܣܵܢܵܐ ܕܡܙܲܘܸܕܵܢܵܐ ܡܲܫܟܼܚܵܢܵܐ، ܬܲܪܥܵܐ ܐܸܠܸܟܬܪܘܿܢܵܝܵܐ ܕܡܙܲܘܸܕܵܢܵܐ ܕ myplace ܘܩܸܢܛܪܘܿܢ ܐܲܬܪܵܝܵܐ ܕܡܛܵܝܬܵܐ ܒܝܲܕ ܟܢܘܼܫܝܵܬܹܐ ܕ CALD.

#### ܥܒܼܵܕܵܐ 15

ܦܠܵܚܬܵܐ ܥܲܡ ܟܢܘܼܫܝܵܬܹܐ ܕCALD، ܣܝܼܥܬܵܐ ܕ NDIS ܘܩܲܛܵܥܵܐ ܩܵܐ ܡܛܲܘܲܪܬܵܐ، ܦܪܵܣܬܵܐ ܘܡܲܦܠܲܚܬܵܐ ܕܢܘܼܩܙܹܐ ܡܗܲܕܝܵܢܹܐ. ܢܘܼܩܙܹܐ ܡܗܲܕܝܵܢܹܐ ܓܵܪܲܓ ܪܵܫܡܝܼ ܐܲܝܢܝܼ ܡܵܘܕܥܵܢܘܼܬܵܐ ܒܠܸܫܵܢܹܐ ܒܘܼܬ NDIS ܓܵܪܲܓ ܦܵܝܫܵܐ ܬܘܼܪܓܸܡܬܵܐ، ܩܵܐ ܬܲܡܲܡܬܵܐ ܕܣܢܝܼܩܘܼܝܵܬܹܐ ܕܟܢܘܼܫܝܵܬܹܐ ܕ CALD ܘܕܫܲܘܬܦܵܢܹܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܩܲܕܸܡܵܢܹܐ ܘܫܲܘܬܦܵܢܹܐ ܕ CALD ܡܵܨܝܵܢܹܐ ܝܢܵܐ ܕܥܵܒܼܕܝܼ ܬܢܵܝܬܵܐ ܕܓܲܫܲܩܬܵܐ ܘܦܲܪܡܝܼ ܠܡܵܘܕܥܵܢܘܼܬܵܐ ܕ NDIS ܒܠܸܫܵܢܵܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܦܝܼܫܹܐ ܝܢܵܐ ܛܘܼܘܸܪܹܐ، ܦܪܝܼܣܹܐ ܘܡܘܼܦܠܸܚܹܐ ܢܘܼܩܙܹܐ ܡܗܲܕܝܵܢܹܐ ܠܚܝܼܡܹܐ ܕܬܲܪܓܲܡܬܵܐ ܕܠܸܫܵܢܵܐ.
* ܡܸܢܝܵܢܵܐ ܘܐܸܡܘܼܢܵܐ ܕܐܸܫܛܵܪܹܐ ܘܝܵܗܒܼܫܩܵܠܹܐ ܐ݉ܚܹܪ݉ܢܹܐ ܕܦܝܼܫܹܐ ܝܢܵܐ ܡܬܘܼܪܓܸܡܹܐ ܒܠܚܝܼܡܘܼܬܵܐ ܠܠܸܫܵܢܹܐ ܪܫܝܼܡܹܐ ܓܵܘ ܢܘܼܩܙܹܐ ܡܗܲܕܝܵܢܹܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܫܲܘܬܦܵܢܹܐ ܘܩܲܕܸܡܵܢܹܐ ܩܵܐ CALD ܐܝܼܬܠܗܘܿܢ ܦܲܪܡܲܝܬܵܐ ܒܘܼܫ ܙܵܘܕܵܐ ܒܘܼܬ CALD ܡܼܢ ܡܵܘܕܥܵܢܘܼܬܵܐ ܡܸܬܩܲܢܝܵܢܬܵܐ ܒܠܸܫܵܢܹܐ ܠܚܝܼܡܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܫܲܘܬܦܵܢܹܐ ܕܩܲܕܸܡܵܢܹܐ ܡܼܢ ܒܵܬܪܵܝܘܵܬܹܐ ܕ CALD ܡܲܕܘܼܥܹܐ ܝܢܵܐ ܒܙܝܵܕܬܵܐ ܕܡܨܵܝܬܲܝܗܝ ܠܡܛܵܝܵܐ ܠܡܵܘܕܥܵܢܘܼܬܵܐ ܒܘܼܬ NDIS ܒܠܸܫܵܢܲܝܗܝ ܕܒܵܥܝܼܠܹܗ.

### ܢܝܼܫܵܐ 7

ܟܢܘܼܫܝܵܬܹܐ ܕ CALD ܘܡܙܲܘܸܕܵܢܹ̈ܐ ܦܝܼܫܹܐ ܝܢܵܐ ܡܘܼܝܕܸܥܹܐ، ܘܡܵܨܝܼ ܡܵܛܝܼ، ܠܚܸܠܡܲܬܹܐ ܕܬܲܪܓܲܡܬܵܐ، ܘܐܝܼܬܠܗܘܿܢ ܢܸܣܝܵܢܵܐ ܒܘܼܫ ܨܦܵܝܝܼ ܥܲܡ ܕܐܲܢܹܐ ܚܸܠܡܲܬܹܐ.

#### ܥܒܼܵܕܵܐ 16

ܛܲܘܲܪܬܵܐ ܘܦܪܵܣܬܵܐ ܕܬܘܼܚܵܡܹܐ ܨܸܦܝܹܐ ܕܚܲܒܪܹܐ ܕܝܼܠܵܢܵܝܹܐ ܕ NDIS ܒܠܸܫܵܢܵܐ ܩܵܐ ܣܢܵܕܬܵܐ ܕܫܲܘܬܦܵܢܹܐ ܕ CALD، ܘܡܙܲܘܸܕܵܢܹܐ ܘܚܸܠܡܲܬܹܐ ܕܬܲܪܓܲܡܬܵܐ ܘܕܦܲܫܲܩܬܵܐ (TIS) ܩܵܐ ܦܲܪܡܲܝܬܵܐ ܕܚܲܒܪܹܐ ܕܝܼܠܵܢܵܝܹܐ ܕ NDIS ܘܡܲܦܪܲܡܬܲܝܗܝ ܒܐܘܼܪܚܵܐ ܒܘܼܫ ܨܦܵܝܝܼ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܚܲܒܪܹܐ ܕܝܼܠܵܢܵܝܹܐ ܕ NDIS ܦܝܼܫܹܐ ܝܢܵܐ ܬܘܼܪܓܸܡܹܐ ܒܠܸܫܵܢܵܐ، ܘܐܲܝܵܐ ܬܲܪܓܲܡܬܵܐ ܟܹܐ ܗܲܝܸܪܵܐ ܩܵܐ ܫܲܘܬܦܵܢܹܐ ܕ CALD، ܡܙܲܘܸܕܵܢܹܐ ܕܚܸܠܡܲܬ ܘܚܸܠܡܲܬ ܕܬܲܪܓܲܡܬܵܐ (TIS) ܒܦܲܪܡܲܝܬܵܐ ܕܚܲܒܪܹܐ ܕܝܼܠܵܢܵܝܹܐ ܕ NDIS ܒܐܘܼܪܚܵܐ ܒܘܼܫ ܨܦܵܝܝܼ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܙܝܵܕܬܵܐ ܓܵܘ ܡܲܒܘܼܥܹܐ ܕ NDIS ܘܡܲܒܘܼܥܹܐ ܕܝܼܠܵܢܵܝܹܐ ܕܫܲܦܠܘܼܬܵܐ ܕܡܵܨܝܼ ܡܵܛܝܼ ܐܸܠܲܝܗܝ ܬܲܪܓܡܵܢܹܐ ܕ TIS.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܬܲܪܓܡܵܢܹܐ ܕ TIS ܡܘܼܙܝܸܕܠܗܘܿܢ ܦܲܪܡܲܝܬܵܐ ܕܚܲܒܪܹܐ ܕܝܼܠܵܢܵܝܹܐ ܕ NDIS ܘܡܵܨܝܼ ܝܵܗܒܼܝܼ ܘܫܵܩܠܝܼ ܒܘܼܬ ܕܝܼܲܝܗܝ ܓܵܘ ܝܬܵܒܼܝܵܬܹܐ ܠܸܫܵܢܵܝܹܐ ܘܡܲܪܕܘܼܬܵܢܵܝܹܐ ܦܪܝܼܫܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܸܢܝܵܢܵܐ ܘܐܸܡܘܼܢܵܐ ܕ NDIS ܘܕܬܲܠܡܲܕܬܵܐ ܕܫܲܦܠܘܼܬܵܐ ܕܝܼܠܵܢܵܝܬܵܐ ܦܝܼܫܹܐ ܬܘܼܡܸܡܹܐ ܘܡܲܒܘܼܥܹܐ ܕܡܵܨܝܼ ܬܲܪܓܡܵܢܹܐ ܕ TIS ܕܡܵܛܝܼ ܐܸܠܲܝܗܝ.

#### ܥܒܼܵܕܵܐ 17

ܛܲܘܲܪܬܵܐ ܘܡܲܡܛܵܝܬܵܐ ܕܡܵܘܕܥܵܢܘܼܬܵܐ ܡܸܬܡܲܛܝܵܢܬܵܐ ܩܵܐ ܟܢܘܼܫܝܵܬܹܐ ܕ CALD، ܘܩܵܐ ܫܲܘܬܦܵܢܹܐ ܕ CALD ܘܡܙܲܘܸܕܵܢܹܐ ܒܘܼܬ ܕܵܐܟܼܝܼ ܠܡܛܵܝܬܵܐ ܘܡܲܦܠܲܚܬܵܐ ܕܬܲܪܓܡܵܢܹܐ ܕ TIS ܝܲܢ ܬܲܪܓܡܵܢܹܐ ܐ݉ܚܹܪ݉ܢܹܐ ܐܝܼܡܲܢ ܕܬܲܪܓܡܵܢܹܐ ܕ TIS ܠܵܐ ܝܢܵܐ ܡܸܬܩܲܢܝܵܢܹܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܟܢܘܼܫܝܵܬܹܐ ܕ CALD، ܫܲܘܬܦܵܢܹܐ ܘܡܙܲܘܸܕܵܢܹܐ ܕܚܸܠܡܲܬ ܐܝܼܬܠܗܘܿܢ ܡܛܵܝܬܵܐ ܠܡܵܘܕܥܵܢܘܼܬܵܐ ܠܚܝܼܡܬܵܐ ܒܘܼܬ ܕܵܐܟܼܝܼ ܠܡܛܵܝܬܵܐ ܘܡܲܦܠܲܚܬܵܐ ܕܚܸܠܡܲܬ ܕ TIS ܝܲܢ ܬܲܪܓܡܵܢܹܐ ܐ݉ܚܹܪ݉ܢܹܐ ܐܝܼܡܲܢ ܕܬܲܪܓܡܵܢܹܐ ܕ TIS ܠܵܐ ܝܢܵܐ ܡܸܬܩܲܢܝܵܢܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܛܲܘܲܪܬܵܐ ܘܡܲܦܠܲܚܬܵܐ ܕܡܲܘܕܥܵܢܘܼܬܵܐ ܒܘܼܬ ܕܵܐܟܼܝܼ ܠܡܛܵܝܬܵܐ ܘܡܲܦܠܲܚܬܵܐ ܕܚܸܠܡܲܬ ܕ TIS ܝܲܢ ܬܲܪܓܡܵܢܹܐ ܐ݉ܚܹܪ݉ܢܹܐ ܐܝܼܡܲܢ ܕܬܲܪܓܡܵܢܹܐ ܕ TIS ܠܵܐ ܝܢܵܐ ܡܸܬܩܲܢܝܵܢܹܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܫܲܘܬܦܵܢܹܐ ܕ CALD، ܦܵܠܵܚܹܐ ܕ NDIS، ܫܲܪܝܼܟܹܐ ܘܡܙܲܘܸܕܵܢܹܐ ܕܚܸܠܡܲܬ ܡܵܛܝܼ (ܘܡܲܦܠܸܚܝܼ ܒܠܚܝܼܡܘܼܬܵܐ) ܠܚܸܠܡܲܬܹܐ ܕܬܲܪܓܲܡܬܵܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܙܝܵܕܬܵܐ ܕܡܲܦܠܲܚܬܵܐ ܕܚܸܠܡܲܬܹܐ ܕܬܲܪܓܲܡܬܵܐ ܒܝܲܕ ܫܲܘܬܦܵܢܹܐ ܕ CALD، ܦܵܠܵܚܹܐ ܕ NDIS، ܫܲܪܝܼܟܹܐ ܘܡܙܲܘܸܕܵܢܹܐ ܕܚܸܠܡܲܬ.
* ܢܸܣܝܵܢܵܐ ܒܘܼܫ ܨܦܵܝܝܼ ܕܫܲܘܬܦܵܢܹܐ ܕ CALD، ܦܵܠܵܚܹܐ ܕ NDIS، ܫܲܪܝܼܟܹܐ ܘܡܙܲܘܸܕܵܢܹܐ ܕܚܸܠܡܲܬ ܥܲܡ ܡܛܵܝܬܵܐ ܠܚܸܠܡܲܬܹܐ ܕܬܲܪܓܲܡܬܵܐ.

#### ܥܒܼܵܕܵܐ 18

ܬܢܵܝܬܵܐ ܕܓܲܫܲܩܬܵܐ ܥܲܠ ܘܡܚܲܕܲܬܬܵܐ ܕܥܲܡܵܠܝܼܵܬܹܐ ܕܓ̰ܡܵܥܝܵܬܹܐ ܕ NDIS ܥܲܡ ܬܲܪܓܡܵܢܹܐ (ܒܸܚܒܼܵܫܵܐ Auslan) ܠܥܒܼܵܕܵܐ ܐܘܼܪܚܵܬܹܐ ܕܝܵܗܒܼܫܩܵܠܵܐ ܕܗܵܘܝܼ ܒܘܼܫ ܨܦܵܝܝܼ، ܒܸܚܒܼܵܫܵܐ ܓܘܼܒܵܝܹܐ ܩܵܐ ܓ̰ܡܵܥܝܵܬܹܐ ܒܘܼܫ ܝܲܪܝܼܟܼܹܐ، ܬܲܪܓܡܵܢܹܐ ܛܠܝܼܒܹܐ ܝܲܢ ܒܘܼܫ ܡܘܼܚܫܸܚܹܐ ܕܐܝܼܬܠܗܘܿܢ ܡܗܝܼܪܘܼܝܵܬܹܐ، ܝܕܵܥܬܵܐ ܘܢܸܣܝܵܢܵܐ ܕܐܝܼܬ ܣܢܝܼܩܘܼܬܵܐ ܐܸܠܲܝܗܝ، ܘܚܸܠܡܲܬܹܐ ܕܬܲܪܓܲܡܬܵܐ ܦܲܪܨܘܿܦܵܝܬܵܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܦܵܠܵܚܹܐ ܕ NDIS ܘܫܲܪܝܼܟܹܐ ܐܝܼܬܠܗܘܿܢ ܡܛܵܝܬܵܐ ܠܥܲܡܵܠܝܼܵܬܹܐ ܡܚܘܼܕܸܬܹܐ ܘܦܲܪܡܲܝܬܲܝܗܝ ܩܵܐ ܚܲܛܲܛܬܵܐ ܕܓ̰ܡܵܥܝܵܬܹܐ ܥܲܡ ܬܲܪܓܡܵܢܹܐ ܠܥܒܼܵܕܬܵܐ ܕܝܵܗܒܼܫܩܵܠܵܐ ܥܲܡ ܫܲܘܬܦܵܢܹܐ ܕ CALD ܕܗܵܘܹܐ ܒܘܼܫ ܨܦܵܝܝܼ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܬܢܵܝܬܵܐ ܕܓܲܫܲܩܬܵܐ ܥܲܠ ܥܲܡܵܠܝܼܵܬܹܐ ܕܓ̰ܡܵܥܝܵܬܹܐ ܕ NDIS ܥܲܡ ܬܲܪܓܡܵܢܹܐ ܩܵܐ ܥܒܼܵܕܬܵܐ ܕܝܵܗܒܼܫܩܵܠܵܐ ܡܲܥܒܕܵܢܵܐ ܒܘܼܫ ܨܦܵܝܝܼ ܦܝܼܫܬܵܐ ܝܠܵܗܿ ܥܒܼܝܼܕܬܵܐ ܘܡܚܘܼܕܸܬܬܵܐ ܩܵܐ ܥܒܼܵܕܬܵܐ ܕܝܵܗܒܼܫܩܵܠܵܐ ܕܗܵܘܹܐ ܒܘܼܫ ܨܦܵܝܝܼ.
* ܡܸܢܝܵܢܵܐ ܘܐܸܡܘܼܢܵܐ ܕܬܲܪܓܡܵܢܹܐ ܕܐܝܼܬܠܗܘܿܢ ܡܵܘܥܕܹܐ ܩܵܐ ܓ̰ܡܲܥܝܵܬܹܐ ܕ NDIS ܒܸܚܒܼܵܫܵܐ ܡܸܢܝܵܢܵܐ ܘܐܸܡܘܼܢܵܐ ܕܓ̰ܡܵܥܝܵܬܹܐ ܡܬܝܼܚܹܐ (ܒܥܸܕܵܢܵܐ ܕܡܲܦܠܲܚܬܵܐ ܕܬܲܪܓܡܵܢܹܐ)، ܓ̰ܡܵܥܝܵܬܹܐ ܐܲܝܟܵܐ ܕܦܝܼܫܹܐ ܝܢܵܐ ܛܠܝܼܒܹܐ ܝܲܢ ܬܲܪܓܡܵܢܹܐ ܛܠܝܼܒܹܐ ܝܲܢ ܒܘܼܫ ܡܘܼܚܫܸܚܹܐ ܦܝܼܫܹܐ ܝܢܵܐ ܡܘܼܦܠܸܚܹܐ ܘܓ̰ܡܵܥܝܵܬܹܐ ܦܲܪܨܘܿܦܵܝܹܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܚܲܛܲܛܬܵܐ ܘܬܢܵܝܬܵܐ ܕܓܲܫܲܩܬܵܐ ܥܲܠ ܚܘܼܛܵܛܵܐ ܕܟܹܐ ܚܵܒܼܫܝܼ ܬܲܪܓܡܵܢܹܐ (ܒܸܚܒܼܵܫܵܐ ܬܲܪܓܡܵܢܹܐ ܕ Auslan) ܟܹܐ ܡܵܠܝܼ ܒܠܚܝܼܡܘܼܬܵܐ ܣܢܝܼܩܘܼܝܵܬܹܐ ܘܡܲܚܲܒܝܵܬܹܐ ܕܫܲܘܬܦܵܢܹܐ ܕ CALD.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܫܲܘܬܦܵܢܹܐ ܕ CALD ܡܲܝܕܘܼܥܹܐ ܒܘܼܬ ܢܸܣܝܵܢܹܐ ܒܘܼܫ ܨܦܵܝܝܼ ܥܲܡ ܚܸܠܡܲܬܹܐ ܕܬܲܪܓܲܡܬܵܐ ܓܵܘ ܓ̰ܡܵܥܝܵܬܹܐ ܕ NDIS.
* ܡܸܢܝܵܢܵܐ ܘܐܸܡܘܼܢܵܐ ܕܬܲܪܓܡܵܢܹܐ ܕܐܝܼܬܠܗܘܿܢ ܡܵܘܥܕܹܐ ܩܵܐ ܓ̰ܡܲܥܝܵܬܹܐ ܕ NDIS ܒܸܚܒܼܵܫܵܐ ܡܸܢܝܵܢܵܐ ܘܐܸܡܘܼܢܵܐ ܕܓ̰ܡܵܥܝܵܬܹܐ ܡܬܝܼܚܹܐ (ܒܥܸܕܵܢܵܐ ܕܡܲܦܠܲܚܬܵܐ ܕܬܲܪܓܡܵܢܹܐ)، ܓ̰ܡܵܥܝܵܬܹܐ ܐܲܝܟܵܐ ܕܦܝܼܫܹܐ ܝܢܵܐ ܛܠܝܼܒܹܐ ܝܲܢ ܬܲܪܓܡܵܢܹܐ ܛܠܝܼܒܹܐ ܝܲܢ ܒܘܼܫ ܡܘܼܚܫܸܚܹܐ ܦܝܼܫܹܐ ܝܢܵܐ ܡܘܼܦܠܸܚܹܐ ܘܓ̰ܡܵܥܝܵܬܹܐ ܦܲܪܨܘܿܦܵܝܹܐ.

## ܫܘܼܩܹܐ

### ܢܝܼܫܵܐ 8

ܡܵܘܕܥܵܢܘܼܬܵܐ ܒܘܼܬ ܡܲܦܠܲܚܬܵܐ ܕ NDIS ܕܡܛܵܝܬܵܐ ܠܚܸܠܡܲܬܹܐ ܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܠܚܝܼܡܹܐ ܦܝܼܫܬܵܐ ܝܠܵܗܿ ܡܘܼܡܛܝܼܬܵܐ ܩܵܐ ܟܢܘܼܫܝܵܬܹܐ ܘܫܲܘܬܦܵܢܹܐ ܕ CALD ܒܚܕܵܐ ܐܘܼܪܚܵܐ ܡܲܢܬܝܵܢܬܵܐ.

#### ܥܒܼܵܕܵܐ 19

ܦܠܵܚܬܵܐ ܥܲܡ ܣܝܼܥܬܵܐ ܕ NDIS ܩܵܐ ܛܲܘܲܪܬܵܐ ܘܫܲܪܲܟܬܵܐ ܕܡܵܘܕܥܵܢܘܼܬܵܐ ܥܲܡ ܡܙܲܘܸܕܵܢܹܐ ܕ NDIS. ܫܲܘܬܲܦܬܵܐ ܥܲܡ ܡܙܲܘܸܕܵܢܹܐ ܩܵܐ ܡܲܙܝܲܕܬܵܐ ܕܦܲܪܡܲܝܬܲܝܗܝ ܒܘܼܬ ܟܢܘܼܫܬܲܝܗܝ ܡܲܗܲܠܵܝܬܵܐ. ܦܲܫܲܩܬܵܐ ܕܣܒܵܪܝܵܬܹܐ ܩܵܐܠܲܝܗܝ ܩܵܐ ܕܡܲܩܪܸܒܼܝܼ ܣܢܵܕܝܵܬܹܐ ܘܚܸܠܡܲܬܹܐ ܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܠܚܝܼܡܹ̈ܐ ܩܵܐ ܟܢܘܼܫܝܵܬܹܐ ܕ CALD.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܡܵܘܕܥܵܢܘܼܬܵܐ ܩܘܼܢܛܪܸܢܬܵܐ ܕܫܘܼܩܵܐ ܟܹܐ ܝܵܗܒܼܵܐ ܡܨܵܝܬܵܐ ܩܵܐ ܡܲܙܘܸܕܵܢܹܐ ܕ NDIS ܕܡܲܙܝܸܕܝܼ ܠܦܲܪܡܲܝܬܲܝܗܝ ܒܘܼܬ ܕܵܐܟܼܝܼ ܠܡܲܩܪܘܼܒܼܹܐ ܣܢܵܕܝܵܬܹܐ ܘܚܸܠܡܲܬܹܐ ܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܠܚܝܼܡܹܐ ܩܵܐ ܟܢܘܼܫܝܵܬܹܐ ܕ CALD.

###### ܦܵܣܘܿܥܬܵܐ ܕܫܘܼܘܫܵܛܵܐ

ܫܲܪܲܟܬܵܐ ܕܡܵܘܕܥܵܢܘܼܬܵܐ ܘܥܲܒܼܘܿܕܘܵܬܹܐ ܕܫܲܘܬܲܦܬܵܐ ܥܲܡ ܡܙܲܘܸܕܵܢܢܐ ܕ NDIS ܦܝܼܫܹܐ ܝܢܵܐ ܛܘܼܘܸܪܹܐ ܘܡܘܼܦܠܸܚܹܐ ܠܥܒܼܵܕܬܵܐ ܕܫܲܝܢܘܼܬܵܐ ܡܲܪܕܘܼܬܵܢܵܝܬܵܐ ܘܚܸܠܡܲܬ ܒܘܼܫ ܨܦܵܝܝܼ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܡܙܲܘܸܕܵܢܹܐ ܕܚܸܠܡܲܬ ܡܘܼܙܝܸܕܠܗܘܿܢ ܦܲܪܡܲܝܬܵܐ، ܘܡܨܵܝܬܵܐ ܠܡܲܩܪܘܼܒܼܹܐ ܣܢܵܕܝܵܬܹܐ ܘܚܸܠܡܲܬܹܐ ܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܠܚܝܼܡܹܐ ܩܵܐ ܟܢܘܼܫܝܵܬܹܐ ܕ CALD.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܡܼܢ ܡܙܲܘܸܕܵܢܹܐ ܕܚܸܠܡܲܬ ܒܘܼܬ ܡܲܥܒܕܵܢܘܼܬܵܐ ܕܡܵܘܕܥܵܢܘܼܬܵܐ ܘܫܲܘܬܲܦܬܵܐ ܠܡܲܙܝܘܼܕܹܐ ܦܲܪܡܲܝܬܲܝܗܝ ܒܘܼܬ ܣܢܵܕܝܵܬܹܐ ܫܲܝܢܵܝܹܐ ܡܲܪܕܘܼܬܵܢܵܐܝܼܬ ܘܠܚܝܼܡܹܐ.

#### ܥܒܼܵܕܵܐ 20

ܦܠܵܚܬܵܐ ܥܲܡ ܣܝܼܥܬܵܐ ܕ NDIS ܩܵܐ ܡܛܲܘܲܪܬܵܐ ܕܚܕܵܐ ܡܲܣܲܩܬܵܐ ܫܘܼܩܵܝܬܵܐ (marketing campaign) ܘܝܵܗܒܼܫܩܵܠܵܐ ܐܲܡܝܼܢܵܝܵܐ ܒܢܝܼܫܵܐ ܕܡܲܙܝܲܕܬܵܐ ܕܥܝܼܪܘܼܬܵܐ ܒܘܼܬ ܓܘܼܒܵܝܵܐ ܘܙܲܒܛܲܢܬܵܐ. ܐܵܗܵܐ ܒܸܚܒܼܵܫܵܐ ܝܠܹܗ ܕܵܐܟܼܝܼ ܫܲܘܬܦܵܢܹܐ ܕ CALD ܡܵܨܝܼ ܓܲܒܝܼ ܡܙܲܘܸܕܵܢܹܐ، ܫܲܚܠܸܦܝܼ ܡܙܲܘܸܕܵܢܹܐ، ܡܲܬܒܼܝܼ ܡܲܪܝܲܙܝܵܬܹܐ ܕܙܵܡܝܼܢܘܼܬܵܐ ܘܡܲܩܪܸܒܼܝܼ ܫܟܵܝܵܬܹܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܚܕܵܐ ܡܲܣܲܩܬܵܐ ܫܘܼܩܵܝܬܵܐ ܠܚܝܼܡܬܵܐ ܟܹܐ ܡܲܣܩܵܐ ܥܝܼܪܘܼܬܵܐ ܕܓܘܼܒܵܝܵܐ ܘܙܲܒܛܲܢܬܵܐ ܘܟܹܐ ܡܲܙܝܸܕܵܐ ܠܡܨܵܝܬܵܐ ܕܫܲܘܬܦܵܢܹܐ ܕ CALD ܒܥܸܕܵܢܵܐ ܕܦܪܵܫܬܵܐ ܕܡܙܲܘܸܕܵܢܹܐ ܕ NDIS، ܒܸܚܒܼܵܫܵܐ ܡܗܲܕܵܝܬܵܐ ܒܘܼܬ ܫܲܚܠܲܦܬܵܐ ܕܡܲܙܘܸܕܵܢܹܐ، ܢܵܛܘܿܪܘܼܬܵܐ، ܘܥܒܼܵܕܬܵܐ ܕܫܟܵܝܵܬܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܛܲܘܲܪܬܵܐ ܘܡܲܦܠܲܚܬܵܐ ܕܚܕܵܐ ܡܲܣܲܩܬܵܐ ܫܘܼܩܵܝܬܵܐ ܠܚܝܼܡܬܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܫܲܘܬܦܵܢܹܐ ܕ CALD ܥܒܼܝܼܕܠܗܘܿܢ ܠܥܝܼܪܘܼܬܵܐ ܕܙܸܕܩܲܝܗܝ ܩܵܐ ܓܘܼܒܵܝܵܐ ܘܙܲܒܛܲܢܬܵܐ ܕܗܵܘܝܼ ܒܘܼܫ ܨܦܵܝܝܼ ܘܐܵܦ ܒܘܼܫ ܨܦܵܝܝܼ ܡܨܵܝܬܵܐ ܒܥܸܕܵܢܵܐ ܕܡܩܲܝܡܲܢܬܵܐ ܕܡܙܲܘܸܕܵܢܹܐ ܕ NDIS.

###### ܦܵܣܘܿܥܬܵܐ ܕܫܘܼܘܫܵܛܵܐ

ܫܲܘܬܦܵܢܹܐ ܕ CALD ܡܲܝܕܘܼܥܹܐ ܙܝܲܕܬܵܐ ܕܦܲܪܡܲܝܬܵܐ ܒܘܼܬ ܙܸܕܩܲܝܗܝ، ܕܵܐܟܼܝܼ ܠܫܲܚܠܘܼܦܹܐ ܡܙܲܘܸܕܵܢܹܐ، ܩܸܢܛܹܐ ܡܸܬܗܵܘܝܵܢܹܐ ܕܫܩܵܠܬܵܐ ܕܝܘܼܬܪܵܢܵܐ ܘܕܵܐܟܼܝܼ ܠܥܒܼܵܕܵܐ ܫܟܵܝܵܬܹܐ.

#### ܥܒܼܵܕܵܐ 21

ܫܲܘܬܲܦܬܵܐ ܥܲܡ ܣܝܼܥܬܵܐ ܕ NDIS ܩܵܐ ܛܲܘܲܪܬܵܐ ܕܣܵܟܼܵܐ ܒܘܼܫ ܒܵܨܘܿܪܵܐ ܕܟܝܘܼܠܹܐ ܕܥܲܝܲܕܬܵܐ ܕܡܙܲܘܸܕܵܢܹܐ ܕܚܸܠܡܲܬ ܛܠܝܼܒܬܵܐ ܝܠܵܗܿ ܡܸܢܲܝܗܝ ܕܬܵܒܥܝܼ ܠܗܘܿܢ، ܘܐܵܦ ܦܵܣܘܿܥܝܵܬܹܐ ܕܐܵܕܫܵܝܘܼܬܵܐ ܕܟܹܐ ܪܵܫܡܝܼ ܠܨܘܼܪܬܵܐ ܕܡܲܒܝܲܢܬܵܐ ܕܚܸܠܡܲܬܹܐ ܠܚܝܼܡܹܐ ܡܲܪܕܘܼܬܵܢܵܐܝܼܬ. ܒܵܬ݉ܪ ܗܵܕܵܟܼ ܟܹܐ ܦܵܝܫܝܼ ܡܘܼܡܛܸܝܹܐ ܟܸܝܘܼܠܹܐ ܕܥܲܝܲܕܬܵܐ ܘܦܵܣܘܿܥܝܵܬܹܐ ܕܐܵܕܫܵܝܘܼܬܵܐ ܒܨܸܦܝܘܼܬܵܐ ܩܵܐ ܫܲܘܬܦܵܢܹܐ ܕ CALD ܘܡܙܲܘܸܕܵܢܹܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܟܝܘܼܠܹܐ ܕܥܲܝܲܕܬܵܐ ܘܦܵܣܘܿܥܝܵܬܹܐ ܕܐܵܕܫܵܝܘܼܬܵܐ ܟܹܐ ܡܲܦܠܸܚܝܼ ܡܙܲܘܸܕܵܢܹܐ ܕܡܲܩܪܸܒܼܝܼ ܚܸܠܡܲܬܹܐ ܪܸܓܼܸܫܬܵܢܵܝܹܐ ܡܲܪܕܘܼܬܵܢܵܐܝܼܬ، ܨܲܠܝܼܠܹܐ ܐܘܼܠܨܵܢܵܐܝܼܬ ܘܫܲܝܢܵܝܹܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܛܲܘܲܪܬܵܐ، ܡܲܦܠܲܚܬܵܐ ܘܝܵܗܒܼܫܩܵܠܵܐ ܕܟܝܘܼܠܹܐ ܕܥܲܝܲܕܬܵܐ ܘܦܵܣܘܿܥܝܵܬܹܐ ܕܐܵܕܫܵܝܘܼܬܵܐ ܩܵܐ ܡܙܲܘܸܕܵܢܹܐ ܘܫܲܘܬܦܵܢܹܐ ܕ CALD.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܡܙܲܘܸܕܵܢܹܐ ܐܝܼܬܠܗܘܿܢ ܡܨܵܝܬܵܐ ܕܡܲܩܪܸܒܼܝܼ ܚܸܠܡܲܬܹܐ ܪܸܓܼܸܫܬܵܢܵܝܹܐ ܡܲܪܕܘܼܬܵܢܵܐܝܼܬ، ܨܲܠܝܼܠܹܐ ܐܘܼܠܨܵܢܵܐܝܼܬ ܘܫܲܝܢܵܝܹܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܡܸܢܝܵܢܵܐ ܘܐܸܡܘܼܢܵܐ ܕܡܙܲܘܸܕܵܢܹܐ ܕܚܸܠܡܲܬ ܕܒܸܕܒܼܵܩܵܐ ܝܢܵܐ ܥܲܡ ܟܝܘܼܠܹܐ ܕܥܲܝܲܕܬܵܐ ܘܦܵܣܘܿܥܝܵܬܹܐ ܕܐܵܕܫܵܝܘܼܬܵܐ.
* ܚܘܼܫܵܒܼܹܐ ܘܡܲܚܫܲܚܝܵܬܹܐ ܡܘܼܩܪܸܒܼܹܐ ܡܼܢ ܡܲܙܘܸܕܵܢܹܐ ܕܚܸܠܡܲܬ ܘܫܲܘܬܦܵܢܹܐ ܕ CALD ܒܘܼܬ ܡܲܥܒܕܵܢܘܼܬܵܐ ܕܟܝܘܼܠܹܐ ܕܥܲܝܲܕܬܵܐ ܘܦܵܣܘܿܥܝܵܬܹܐ ܕܐܵܕܫܵܝܘܼܬܵܐ.
* ܡܲܥܒܕܵܢܘܼܬܵܐ ܕܣܬܪܵܬܝܼܓ̰ܝܼܹܐ ܕܝܵܗܒܼܫܩܵܠܵܐ ܡܘܼܦܠܸܚܹܐ ܠܡܲܛܐܲܒܼܬܵܐ ܕܟܝܘܼܠܹܐ ܕܥܲܝܲܕܬܵܐ ܘܦܵܣܘܿܥܝܵܬܹܐ ܕܐܵܕܫܵܝܘܼܬܵܐ ܕܡܙܲܘܸܕܵܢܹܐ ܕܚܸܠܡܲܬ ܩܵܐ ܫܲܘܬܦܵܢܹܐ ܕ CALD.

### ܢܝܼܫܵܐ 9

ܐܝܼܬ ܒܘܼܫ ܙܵܘܕܵܐ ܡܙܲܘܸܕܵܢܹܐ ܕ NDIS ܡܲܩܪܘܼܒܼܹܐ ܚܸܠܡܲܬܹܐ ܪܵܒܵܐ ܨܦܵܝܝܼ ܕܝܼܢܵܐ ܠܚܝܼܡܹܐ ܡܲܪܕܘܼܬܵܢܵܐܝܼܬ، ܥܸܢܝܵܢܵܝܹܐ ܘܫܲܝܢܵܝܹܐ.

#### ܥܒܼܵܕܵܐ 22

ܪܫܵܡܬܵܐ ܕܟܘܼܬܵܫܹܐ ܘܬܘܼܪܩܵܠܹܐ ܕܟܹܐ ܚܵܙܝܼܠܗܘܿܢ ܫܘܼܬܐܵܣܹܐ ܕܟܢܘܼܫܬܵܐ ܕ CALD ܩܵܕ݉ܡ ܐܘܼܪܚܲܝܗܝ ܒܥܸܕܵܢܵܐ ܕܡܲܩܪܵܒܼܬܵܐ ܕܣܢܵܕܝܵܬܹܐ ܕܫܲܦܠܘܼܬܵܐ (ܒܸܚܒܼܵܫܵܐ ܡܣܲܕܪܵܢܘܼܬܵܐ ܕܣܢܵܕܬܵܐ ܘܝܲܨܝܼܦܘܼܬܵܐ ܕܚܲܕܪܹܫܵܐ). ܦܠܵܚܬܵܐ ܥܲܡ ܘܲܟܝܼܠܘܵܬܹܐ ܕܫܘܼܠܛܵܢܵܐ ܘܕܩܲܛܵܥܵܐ ܒܢܝܼܫܵܐ ܕܕܪܵܫܬܵܐ ܕܐܲܢܹܐ ܬܘܼܪܩܵܠܹܐ ܘܦܠܵܚܬܵܐ ܥܲܠ ܫܪܵܝܬܲܝܗܝ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܫܘܼܬܐܵܣܹܐ ܕܟܢܘܼܫܬܵܐ ܕ CALD ܐܝܼܬܠܗܘܿܢ ܒܘܼܫ ܪܵܒܵܐ ܦܘܼܪܣܵܬ ܘܣܢܵܕܬܵܐ ܩܵܐ ܡܲܩܪܵܒܼܬܵܐ ܕܣܢܵܕܝܵܬܹܐ ܕܫܲܦܠܘܼܬܵܐ (ܒܸܚܒܼܵܫܵܐ ܣܢܵܕܬܵܐ ܕܡܣܲܕܪܵܢܘܼܬܵܐ ܘܝܲܨܝܼܦܘܼܬܵܐ ܕܚܲܕܪܹܫܵܐ).

###### ܦܵܣܘܿܥܬܵܐ ܕܫܘܼܘܫܵܛܵܐ

ܪܫܵܡܬܵܐ ܘܝܵܗܒܼܫܩܵܠܵܐ ܕܬܘܼܪܩܵܠܹܐ ܕܐܝܼܬܠܗܘܿܢ ܡܲܥܒܕܵܢܘܼܬܵܐ ܥܲܠ ܡܲܩܪܵܒܼܬܵܐ ܕܫܘܼܬܐܵܣܹܐ ܕܟܢܘܼܫܬܵܐ ܕ CALD ܠܣܢܵܕܝܵܬܹܐ ܕܫܲܦܠܘܼܬܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܫܘܼܬܐܵܣܹܐ ܕܟܢܘܼܫܬܵܐ ܕ CALD ܐܝܼܬܠܗܘܿܢ ܡܨܵܝܬܵܐ ܘܡܸܬܡܲܨܝܵܢܘܼܬܵܐ ܠܥܒܼܵܪܵܐ ܓܵܘ ܫܘܼܩܵܐ ܕ NDIS ܠܡܲܩܪܘܼܒܼܹܐ ܣܢܵܕܝܵܬܹܐ ܕܫܲܦܠܘܼܬܵܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܥܒܼܵܕܹܐ ܬܘܼܡܸܡܹܐ (ܘܡܲܥܒܕܵܢܘܼܬܵܐ ܕܐܲܢܹܐ ܥܒܼܵܕܹܐ) ܠܡܲܒܨܘܼܪܹܐ ܬܘܼܪܩܵܠܹܐ ܪܫܝܼܡܹܐ ܕܒܸܥܒܼܵܕܵܐ ܝܢܵܐ ܡܲܥܒܕܵܢܘܼܬܵܐ ܥܲܠ ܡܨܵܝܬܵܐ ܕܫܘܼܬܐܵܣܹܐ ܕܟܢܘܼܫܬܵܐ ܕ CALD ܠܡܲܩܪܘܼܒܼܹܐ ܣܢܵܕܝܵܬܹܐ ܕܫܲܦܠܘܼܬܵܐ.

#### ܥܒܼܵܕܵܐ 23

ܦܠܵܚܬܵܐ ܥܲܡ ܘܲܟܝܼܠܘܵܬܹܐ ܕܫܘܼܠܛܵܢܵܐ ܘܡܵܪܵܘܵܬܹܐ ܕܗܸܢܝܵܢܵܐ ܒܘܼܬ ܕܵܐܟܼܝܼ ܠܡܲܙܝܘܼܕܹܐ ܡܸܢܝܵܢܵܐ ܕܬܲܪܓܡܵܢܹܐ ܡܫܘܼܪܸܪܹܐ ܒܝܲܕ ܘܲܟܝܼܠܘܼܬܵܐ ܪܘܼܫܡܵܝܬܵܐ ܐܲܬܪܵܝܬܵܐ ܕܡܫܲܪܲܪܬܵܐ ܕܬܲܪܓܡܵܢܹܐ ܘܡܦܲܫܩܵܢܹܐ (NAATI) ܐܵܢܝܼ ܕܟܹܐ ܦܲܪܡܝܼ ܠ NDIS ܘܠܙܸܕܩܹܐ ܕܫܲܦܠܘܼܬܵܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܘܲܟܝܼܠܘܵܬܹܐ ܕܫܘܼܠܛܵܢܵܐ ܘܡܵܪܵܘܵܬܹܐ ܕܗܸܢܝܵܢܵܐ ܠܚܝܼܡܹܐ ܐ݉ܚܹܪ݉ܢܹܐ ܦܵܠܚܝܼ ܥܲܡܚܕܵܕܹܐ ܘܛܵܠܒܝܼ ܬܲܪܡܝܼܵܬܹܐ ܠܡܲܙܝܘܼܕܹܐ ܡܸܢܝܵܢܵܐ ܕܐܵܕܫܵܝܘܼܬܵܐ ܕܬܲܪܓܡܵܢܹܐ ܐܵܢܝܼ ܕܟܹܐ ܦܲܪܡܝܼ ܠ NDIS ܘܠܙܸܕܩܹܐ ܕܫܲܦܠܘܼܬܵܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܸܢܝܵܢܵܐ ܘܐܸܡܘܼܢܵܐ ܕܥܵܒܼܘܿܕܘܵܬܹܐ ܠܚܝܼܡܹܐ ܕܫܲܘܬܲܦܬܵܐ ܛܘܼܘܸܪܹܐ ܘܬܘܼܡܸܡܹܐ ܥܲܡ ܘܲܟܝܼܠܘܵܬܹܐ ܕܫܘܼܠܛܵܢܵܐ ܘܡܵܪܵܘܵܬܹܐ ܕܗܸܢܝܵܢܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܹܐ

* ܡܲܦܪܵܝܬܵܐ ܒܘܼܫ ܙܵܘܕܵܐ ܕܬܲܪܓܡܵܢܹܐ ܡܗܝܼܪܹܐ ܐܵܢܝܼ ܕܣܵܢܕܝܼ ܩܵܐ ܫܲܘܬܦܵܢܹܐ ܕ CALD ܘܫܲܘܬܲܦܬܲܝܗܝ ܥܲܡ NDIS.
* ܦܲܪܡܲܝܬܵܐ ܒܘܼܫ ܙܵܘܕܵܐ ܕ NDIS ܘܕܙܸܕܩܹܐ ܕܫܲܦܠܘܼܬܵܐ ܒܹܝܠ ܬܲܪܓܡܵܢܹܐ ܚܲܕܬܹܐ ܘܬܲܪܓܡܵܢܹܐ ܗܵܫܵܝܹܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܡܸܢܝܵܢܵܐ ܘܐܸܡܘܼܢܵܐ ܕܬܲܪܡܝܼܵܬܹܐ ܠܚܝܼܡܹܐ ܦܝܼܫܹܐ ܥܒܼܝܼܕܹܐ ܥܲܡܚܕܵܕܹܐ ܝܲܢ ܛܠܝܼܒܹܐ (ܗܵܫܵܝܹܐ ܘܦܝܼܫܹܐ ܚܘܼܛܸܛܹܐ).
* ܡܸܢܝܵܢܵܐ ܘܐܸܡܘܼܢܵܐ ܕܬܲܪܓܡܵܢܹܐ ܡܫܘܼܪܸܪܹܐ ܒܝܲܕ NAATI ܕܡܸܬܩܲܢܝܵܢܹܐ ܝܢܵܐ ܠܣܢܵܕܵܐ ܩܵܐ ܫܲܘܬܦܵܢܹܐ ܕ CALD ܓܵܘ ܫܲܘܬܲܦܬܲܝܗܝ ܥܲܡ NDIS (ܒܠܸܫܵܢܵܐ).

## ܒܘܼܝܵܢܹܐ ܕܡܵܘܕܥܵܢܘܼܬܵܐ

### ܢܝܼܫܵܐ 10

NDIA ܟܹܐ ܡܲܦܠܸܚܵܐ ܣܘܼܟܵܡܵܐ ܡܸܫܬܲܪܟܵܢܵܐ ܘܦܘܼܫܵܩܵܐ ܣܘܼܙܓܸܪܵܐ ܥܲܠܹܗ ܕ ‘CALD’ ܕܟܹܐ ܣܵܢܹܕ ܠܓ̰ܲܡܲܥܬܵܐ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܬܪܘܼܨܹܐ ܘܡܵܘܬܪܵܢܹܐ.

#### ܥܒܼܵܕܵܐ 24

ܦܠܵܚܬܵܐ ܥܲܡ ܟܢܘܼܫܝܵܬܹܐ ܕ CALD ܘܘܲܟܝܼܠܘܵܬܹܐ ܕܫܘܼܠܛܵܢܵܐ ܩܵܐ ܛܲܘܲܪܬܵܐ ܘܦܪܵܣܬܵܐ ܕܚܲܕ ܦܘܼܫܵܩܵܐ ܒܘܼܫ ܚܵܒܼܫܵܢܵܐ ܕ CALD ܕܟܹܐ ܡܵܘܕܹܐ ܒܐ݉ܚܝܵܢܘܼܝܵܬܹܐ ܡܲܪܕܘܼܬܵܢܵܝܹܐ ܘܠܸܫܵܢܵܝܹܐ. ܚܲܕܲܬܬܵܐ ܕܐܘܼܪܚܵܬܹܐ ܕܓ̰ܲܡܲܥܬܵܐ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܕ NDIA ܩܵܐ ܕܠܵܚܡܝܼ ܥܲܡܵܥܲܡ ܐܵܗܵܐ ܦܘܼܫܵܩܵܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܚܲܕ ܦܘܼܫܵܩܵܐ ܒܘܼܫ ܚܵܒܼܫܵܢܵܐ ܕ CALD ܕܒܘܼܫ ܨܦܵܝܝܼ ܡܵܘܕܹܐ ܒܥܒܼܵܪܝܵܬܹܐ ܡܲܪܕܘܼܬܵܢܵܝܹܐ ܘܠܸܫܵܢܵܝܹܐ ܦܝܼܫܵܐ ܝܠܹܗ ܡܘܼܦܠܸܚܵܐ ܒܝܲܕ NDIA.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܛܲܘܲܪܬܵܐ ܘܦܪܵܣܬܵܐ ܕܦܘܼܫܵܩܹܐ ܚܲܕܬܹܐ ܕ CALD.
* ܡܲܩܪܵܒܼܬܵܐ ܕܚܘܼܫܵܒܼܹܐ ܘܡܲܚܫܲܚܝܵܬܹܐ ܒܝܲܕ ܟܢܘܼܫܝܵܬܹܐ ܕ CALD ܘܩܲܛܵܥܵܐ ܒܘܼܬ ܚܒܼܝܼܫܘܼܬܵܐ ܘܡܲܥܒܕܵܢܘܼܬܵܐ ܕܦܘܼܫܵܩܹܐ ܚܲܕܬܹܐ ܕ CALD.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܟܢܘܼܫܝܵܬܹܐ ܘܫܲܘܬܦܵܢܹܐ ܕ CALD ܡܵܨܝܵܢܹܐ ܝܢܵܐ ܕܐܵܣܪܝܼ ܘܪܵܫܡܝܼ ܥܲܡ ܚܲܕ ܦܘܼܫܵܩܵܐ ܒܘܼܫ ܚܵܒܼܫܵܢܵܐ ܕ CALD ܡܘܼܦܠܸܚܵܐ ܒܝܲܕ NDIA.

###### ܦܵܣܘܿܥܬܵܐ ܕܫܘܼܘܫܵܛܵܐ

ܙܝܵܕܬܵܐ ܕܬܪܝܼܨܘܼܬܵܐ ܘܕܐܵܕܫܵܝܘܼܬܵܐ ܕܓ̰ܲܡܲܥܬܵܐ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܘܓܲܫܲܩܝܵܬܹܐ ܕܫܲܘܬܦܵܢܹܐ ܕ CALD ܒܐܘܼܪܚܵܐ ܕܡܲܦܠܲܚܬܵܐ ܕܚܲܕ ܦܘܼܫܵܩܵܐ ܚܲܕܬܵܐ ܕ CALD.

### ܢܝܼܫܵܐ 11

ܒܘܼܝܵܢܹܐ ܕܡܵܘܕܥܵܢܘܼܬܵܐ ܘܫܩܵܠܬܵܐ ܕܦܘܼܣܩܵܢܵܐ ܒܸܢܝܵܐ ܥܲܠ ܫܘܼܪܵܪܵܐ ܦܝܼܫܹܐ ܝܢܵܐ ܡܘܼܦܠܸܚܹܐ ܒܝܲܕ NDIA ܘܡܵܪܵܘܵܬܹܐ ܕܗܸܢܝܵܢܵܐ ܩܵܐ ܥܒܼܵܕܬܵܐ ܕܚܸܠܡܲܬܹܐ، ܢܸܣܝܵܢܹܐ، ܘܦܠܵܛܹ̈ܐ ܕܗܵܘܝܼ ܒܘܼܫ ܨܦܵܝܝܼ ܩܵܐ ܫܲܘܬܦܵܢܹܐ ܕ CALD.

#### ܥܒܼܵܕܵܐ 25

ܥܒܼܵܕܬܵܐ ܕܒܘܼܨܵܝܵܐ، ܪܫܵܡܬܵܐ ܘܦܪܵܣܬܵܐ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܚܲܕܬܹܐ ܒܘܼܬ ܫܲܘܬܦܵܢܹ̈ܐ ܕܝܼܢܵܐ ܡܼܢ ܒܵܬܪܵܝܘܵܬܹܐ ܕ CALD ܩܵܐ ܕܫܩܵܠܬܵܐ ܕܦܘܼܣܩܵܢܹܐ ܕܒܸܢܝܹܐ ܝܢܵܐ ܥܲܠ ܫܘܼܪܵܪܵܐ ܒܝܲܕ ܦܵܠܵܚܹܐ ܕNDIS، ܘܫܲܪܝܼܟܹܐ ܘܩܲܛܵܥܵܐ ܗܵܘܝܵܐ ܒܘܼܫ ܨܦܵܝܝܼ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܚܲܕ ܛܲܟܼܣܵܐ ܡܚܘܼܕܸܬܵܐ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܕܝܵܗܹܒܼ ܦܣܵܣܵܐ ܩܵܐ ܓ̰ܲܡܲܥܬܵܐ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܘܓܲܫܲܩܝܵܬܹܐ ܕܫܲܘܬܦܵܢܹܐ ܕ CALD.

###### ܦܵܣܘܿܥܬܵܐ ܕܫܘܼܘܫܵܛܵܐ

ܛܲܘܲܪܬܵܐ ܕܚܲܕ ܛܲܟܼܣܵܐ ܡܚܘܼܕܸܬܵܐ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܩܵܐ ܓ̰ܲܡܲܥܬܵܐ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܚܫܝܼܚܹܐ ܘܠܚܝܼܡܹܐ ܒܘܼܬ ܫܲܘܬܦܵܢܹܐ ܕ CALD.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܒܘܼܝܵܢܹܐ ܕܡܵܘܕܥܵܢܘܼܬܵܐ ܚܲܕܬܹܐ ܡܼܢ ܫܲܘܬܦܵܢܹܐ ܡܼܢ ܒܵܬܪܵܝܘܵܬܹܐ ܕ CALD ܟܹܐ ܗܲܝܸܪܝܼ ܒܫܩܵܠܬܵܐ ܕܦܘܼܣܩܵܢܹܐ ܒܘܼܫ ܨܦܵܝܝܼ ܕܒܸܢܝܹܐ ܝܢܵܐ ܥܲܠ ܫܘܼܪܵܪܵܐ ܒܝܲܕ ܦܵܠܵܚܹܐ ܕNDIS، ܘܫܲܪܝܼܟܹܐ ܘܩܲܛܵܥܵܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܚܘܼܫܵܒܼܹܐ ܘܡܲܚܫܲܚܝܵܬܹܐ ܡܼܢ ܦܵܠܵܚܹܐ ܕNDIS، ܫܲܪܝܼܟܹܐ ܘܩܲܛܵܥܵܐ ܒܘܼܬ ܡܲܦܠܲܚܬܲܝܗܝ ܘܢܸܣܝܵܢܲܝܗܝ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܦܪܝܼܣܹܐ ܕܫܲܘܬܦܵܢܹܐ ܕ CALD ܩܵܐ ܗܲܝܲܪܬܵܐ ܒܫܩܵܠܬܵܐ ܕܦܘܼܣܩܵܢܹܐ ܕܒܸܢܝܹܐ ܝܢܵܐ ܥܲܠ ܫܘܼܪܵܪܵܐ.
* ܙܝܵܕܬܵܐ ܕܐܵܕܫܵܝܘܼܬܵܐ ܘܚܫܝܼܚܘܼܬܵܐ ܕܒܘܼܝܵܢܹܐ ܕܡܵܘܕܥܵܢܘܼܬܵܐ ܓ̰ܘܼܡܥܹܐ ܘܦܪܝܼܣܹܐ ܒܘܼܬ ܫܲܘܬܦܵܢܹܐ ܕ CALD.

## ܡܛܵܝܬܵܐ

### ܢܝܼܫܵܐ 12

ܐܝܼܬ ܒܘܼܫ ܙܵܘܕܵܐ ܥܝܼܪܘܼܬܵܐ ܘܦܲܪܡܵܝܬܵܐ ܕ NDIS ܘܫܲܦܠܘܼܬܵܐ ܓܵܘ ܟܢܘܼܫܝܵܬܹܐ ܕ CALD. ܐܲܝܵܐ ܒܸܚܒܼܵܫܵܐ ܝܠܵܗܿ ܚܫܝܼܚܘܼܬܵܐ ܠ NDIS، ܥܲܡܵܠܝܼܬܵܐ ܕܩܲܕܲܡܬܵܐ ܕܛܠܵܒܬܵܐ ܘܠܲܟܵܐ ܡܲܢܟܼܸܦܵܢܵܐ ܡܸܬܗܵܘܝܵܢܵܐ ܚܲܕܸܪܘܵܢܹܐ ܕܫܲܦܠܘܼܬܵܐ ܐܲܝܟܼ ܚܲܕ ܬܘܼܪܩܵܠܵܐ ܠܡܛܵܝܬܵܐ ܠ NDIS.

#### ܥܒܼܵܕܵܐ 26

ܦܠܵܚܬܵܐ ܥܲܡ ܣܝܼܥܬܵܐ ܕ NDIS ܘܟܢܘܼܫܬܵܐ ܕ CALD ܩܵܐ ܛܲܘܲܪܬܵܐ ܕܚܕܵܐ ܣܬܪܵܬܝܼܓ̰ܝܼܵܐ ܠܡܲܙܝܘܼܕܹܐ ܥܝܼܪܘܼܬܵܐ ܒܘܼܬ NDIS ܘܙܸܕܩܹܐ ܕܫܲܦܠܘܼܬܵܐ ܓܵܘ ܟܢܘܼܫܝܵܬܹܐ ܪܫܝܼܡܹܐ ܕ CALD، ܘܕܪܵܫܬܵܐ ܕܠܲܟܵܐ ܡܲܢܟܼܸܦܵܢܵܐ ܡܸܬܗܵܘܝܵܢܵܐ ܚܲܕܸܪܘܵܢܹܐ ܕܫܲܦܠܘܼܬܵܐ ܘܦܠܵܚܬܵܐ ܥܲܠ ܫܪܵܝܬܹܗ. ܣܬܪܵܬܝܼܓ̰ܝܼܵܐ ܓܵܪܲܓ ܡܲܦܠܸܚܵܐ ܪܵܒܵܐ ܐܲܒܘܼܒܹܐ ܦܪܝܼܫܹܐ ܕܡܕܲܒܪܵܢܘܼܬܵܐ، ܥܲܡ ܡܵܘܕܥܵܢܘܼܬܵܐ ܡܸܬܩܲܢܝܵܢܬܵܐ ܒܠܸܫܵܢܵܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܚܕܵܐ ܣܬܪܵܬܝܼܓ̰ܝܼܵܐ ܡܲܥܒܕܵܢܬܵܐ ܟܹܐ ܡܲܙܝܸܕܵܐ ܥܝܼܪܘܼܬܵܐ ܒܘܼܬ NDIS ܘܙܸܕܩܹܐ ܕܫܲܦܠܘܼܬܵܐ ܘܟܹܐ ܡܲܒܨܸܪܵܐ ܠܲܟܵܐ ܡܸܬܗܵܘܝܵܢܵܐ ܚܲܕܸܪܘܵܢܹܐ ܕܫܲܦܠܘܼܬܵܐ.

###### ܦܵܣܘܿܥܬܵܐ ܕܫܘܼܘܫܵܛܵܐ

ܛܲܘܲܪܬܵܐ ܘܡܲܩܪܵܒܼܬܵܐ ܕܚܕܵܐ ܣܬܪܵܬܝܼܓ̰ܝܼܵܐ ܕܫܲܘܬܲܦܬܵܐ، ܒܸܚܒܼܵܫܵܐ ܡܠܘܿܐܹ̈ܐ ܠܚܝܼܡܹܐ ܡܲܪܕܘܼܬܵܢܵܐܝܼܬ ܕܝܵܗܒܼܫܩܵܠܵܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܟܢܘܼܫܝܵܬܹܐ ܪܫܝܼܡܹܐ ܕ CALD ܐܝܼܬܠܗܘܿܢ ܚܕܵܐ ܦܲܪܡܲܝܬܵܐ ܒܘܼܫ ܪܵܒܵܐ ܒܘܼܬ NDIS ܘܙܸܕܩܹܐ ܕܫܲܦܠܘܼܬܵܐ.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܙܝܵܕܬܵܐ ܕܡܛܵܝܬܵܐ ܘܫܲܘܬܲܦܬܵܐ ܕܟܢܘܼܫܝܵܬܹܐ ܪܫܝܼܡܹܐ ܕ CALD ܓܵܘ NDIS.
* ܙܝܵܕܬܵܐ ܕܥܝܼܪܘܼܬܵܐ ܘܦܲܪܡܲܝܬܵܐ ܕ NDIS، ܕܟܝܘܼܠܹܐ ܕܚܫܝܼܚܘܼܬܵܐ، ܕܥܲܡܵܠܝܼܬܵܐ ܕܩܲܕܲܡܬܵܐ، ܕܡܛܵܝܬܵܐ ܠܣܢܵܕܬܵܐ، ܘܕܬܲܚܡܲܢܝܵܬܹܐ ܡܲܚܠܸܛܵܢܹܐ ܒܘܼܬ ܫܲܦܠܘܼܬܵܐ ܓܵܘ ܟܢܘܼܫܝܵܬܹܐ ܪܫܝܼܡܹܐ ܕ CALD.
* ܚܘܼܫܵܒܼܹܐ ܘܡܲܚܫܲܚܝܵܬܹܐ ܡܼܢ ܟܢܘܼܫܝܵܬܹܐ ܕ CALD، ܡܵܪܵܘܵܬܹܐ ܕܗܸܢܝܵܢܵܐ ܘܚܲܒܝܼܪܹܐ ܒܢܸܣܝܵܢܲܝܗܝ ܒܘܼܬ ܣܬܪܵܬܝܼܓ̰ܝܼܵܐ ܕܝܵܗܒܼܫܩܵܠܵܐ، ܦܪܝܼܫܵܐܝܼܬ ܚܲܕܸܪܘܵܢܹܐ ܕܪܸܓܼܸܫܬܵܢܘܼܬܵܐ ܡܲܪܕܘܼܬܵܢܵܝܬܵܐ.

#### ܥܒܼܵܕܵܐ 27

ܪܫܵܡܬܵܐ، ܛܲܘܲܪܬܵܐ ܘܣܢܵܕܬܵܐ ܕܥܵܒܼܘܿܕܘܵܬܹܐ ܡܼܢ ܫܘܼܬܐܵܣܹܐ ܕܟܢܘܼܫܬܵܐ ܐܵܢܝܼ ܕܟܹܐ ܡܲܛܐܸܒܼܝܼ ܥܝܼܪܘܼܬܵܐ ܕ NDIS (ܒܸܚܒܼܵܫܵܐ ܚܫܝܼܚܘܼܬܵܐ) ܘܡܲܒܨܲܪܬܵܐ ܕܠܲܟܵܐ ܡܲܢܟܼܸܦܵܢܵܐ ܚܲܕܸܪܘܵܢܹܐ ܕܫܲܦܠܘܼܬܵܐ ܓܵܘ ܟܢܘܼܫܝܵܬܹܐ ܪܫܝܼܡܹܐ ܕ CALD. ܛܲܘܲܪܬܵܐ ܕܝܵܗܒܼܫܩܵܠܵܐ ܨܸܦܝܵܐ ܥܲܡ ܩܲܛܵܥܵܐ ܩܵܐ ܡܲܛܐܲܒܼܬܵܐ ܕܐܲܢܹܐ ܥܵܒܼܘܿܕܘܵܬܹܐ، ܘܡܙܲܘܲܕܬܵܐ ܕܡܗܲܕܝܵܢܘܼܬܵܐ ܒܘܼܬ ܕܵܐܟܼܝܼ ܡܵܨܝܼ ܦܵܠܵܚܹܐ ܕ NDIS ܘܫܲܪܝܼܟܹܐ ܕܫܲܪܸܟܝܼ ܘܗܵܘܝܼ ܣܵܢܕܵܢܹܐ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

NDIS ܫܘܼܪܸܟܵܐ ܝܠܹܗ ܘܟܹܐ ܣܵܢܹܕ ܠܬܲܪܡܝܼܵܬܹܐ ܡܘܼܩܪܸܒܼܹܐ ܒܝܲܕ ܫܘܼܬܐܵܣܹܐ ܕܟܢܘܼܫܬܵܐ ܕܟܹܐ ܡܲܛܐܸܒܼܝܼ ܥܝܼܪܘܼܬܵܐ ܒܘܼܬ NDIS (ܒܸܚܒܼܵܫܵܐ ܚܫܝܼܚܘܼܬܵܐ) ܘܡܲܒܨܸܪܝܼ ܠܠܲܟܵܐ ܚܲܕܸܪܘܵܢܹܐ ܕܫܲܦܠܘܼܬܵܐ ܓܵܘ ܟܢܘܼܫܝܵܬܹܐ ܕ CALD.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܛܲܘܲܪܬܵܐ ܕܢܘܼܩܙܹܐ ܡܗܲܕܝܵܢܹܐ ܩܵܐ ܪܫܵܡܬܵܐ ܘܣܢܵܕܬܵܐ ܕܬܲܪܡܝܼܬܵܐ ܠܚܝܼܡܬܵܐ.
* ܡܸܢܝܵܢܵܐ ܘܐܸܡܘܼܢܵܐ ܕܬܲܪܡܝܼܵܬܹܐ ܠܚܝܼܡܹܐ ܪܫܝܼܡܹܐ ܘܣܢܝܼܕܹܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܹܐ

* ܟܢܘܼܫܝܵܬܹܐ ܕ CALD ܐܝܼܬܠܗܘܿܢ ܦܲܪܡܲܝܬܵܐ ܒܘܼܫ ܙܵܘܕܵܐ ܒܘܼܬ ܫܲܦܠܘܼܬܵܐ.
* ܐܝܼܬ ܒܘܼܫ ܚܲܕܟ̰ܵܐ ܠܲܟܵܐ ܚܲܕܸܪܘܵܢܹܐ ܕܫܲܦܠܘܼܬܵܐ ܕܐܝܼܬܠܵܗܿ ܡܲܥܒܕܵܢܘܼܬܵܐ ܥܲܠ ܡܛܵܝܬܵܐ ܘܫܲܘܬܲܦܬܵܐ ܓܵܘ NDIS.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܡܸܢܝܵܢܵܐ ܕܟܢܘܼܫܝܵܬܹܐ ܕ CALD ܫܘܼܘܬܸܦܹܐ ܒܐܘܼܪܚܵܐ ܕܬܲܪܡܝܼܵܬܹܐ ܒܝܲܕ ܟܢܘܼܫܬܵܐ ܕܫܲܦܠܘܼܬܵܐ، ܫܘܼܬܐܵܣܹܐ ܕܟܢܘܼܫܬܵܐ، ܫܲܪܝܼܟܹܐ ܕ NDIS ܘܘܲܟܝܼܠܘܵܬܹܐ ܕܫܘܼܠܛܵܢܵܐ (ܥܲܡ ܣܢܵܕܬܵܐ ܕ NDIA).
* ܙܝܵܕܬܵܐ ܕܡܛܵܝܬܵܐ ܘܫܲܘܬܲܦܬܵܐ ܕܟܢܘܼܫܝܵܬܹܐ ܪܫܝܼܡܹܐ ܕ CALD ܓܵܘ NDIS.
* ܬܲܫܪܵܪܵܐ ܕܟܢܘܼܫܝܵܬܹܐ ܕ CALD ܡܲܝܕܘܼܥܹܐ ܝܠܹܗ ܙܝܵܕܬܵܐ ܕܥܝܼܪܘܼܬܵܐ ܘܦܲܪܡܲܝܬܵܐ ܕ NDIS ܘܫܲܦܠܘܼܬܵܐ.

#### ܥܒܼܵܕܵܐ 28

ܦܠܵܚܬܵܐ ܥܲܡ ܫܘܼܬܐܵܣܹܐ ܘܓܘܼܫܡܹܐ ܥܸܠܵܝܹܐ ܠܒܢܵܝܬܵܐ ܕܡܗܝܼܪܘܼܝܵܬܹܐ ܕܚܸܠܡܲܬܹܐ ܓܵܘܵܢܵܝܹܐ (ܒܸܚܒܼܵܫܵܐ ܚܲܒܝܼܪܹܐ ܕܚܘܼܠܡܵܢܵܐ ܐܲܝܟܼ ܐܵܣܝܹܐ ܓܵܘܵܢܵܝܹܐ، ܚܲܒܝܼܪܹܐ ܚܘܼܝܸܕܹܐ ܕܚܘܼܠܡܵܢܵܐ ܘܚܲܒܝܼܪܹܐ ܕܝܼܠܵܢܵܝܹܐ). ܩܲܢܛܪܲܢܬܵܐ ܕܒܵܠܵܐ ܥܲܠ ܕܵܐܟܼܝܼ ܠܣܢܵܕܵܐ ܩܵܐ ܐ݉ܢܵܫܹ̈ܐ ܕܐܝܼܬܠܗܘܿܢ ܫܲܦܠܘܼܬܵܐ ܘܕܝܼܢܵܐ ܡܼܢ ܒܵܬܪܵܝܘܵܬܹ̈ܐ ܕ CALD ܩܵܐ ܕܡܵܛܝܼ ܠ NDIS ܘܡܲܦܠܸܚܝܼܠܹܗ.

##### ܡܸܬܚܵܐ ܟܸܪܝܵܐ ܕܥܸܕܵܢܵܐ

###### ܦܠܵܛܵܐ

ܥܵܒܼܘܿܕܘܵܬܹܐ ܠܚܝܼܡܹܐ ܕܒܢܵܝܬܵܐ ܕܡܨܵܝܬܵܐ ܝܼܢܵܐ ܪܫܝܼܡܹܐ ܘܨܘܼܚܨܸܝܹܐ ܒܦܠܵܚܬܵܐ ܥܲܡܚܕܵܕܹܐ ܥܲܡ ܫܘܼܬܐܵܣܹܐ ܘܓܘܼܫܡܹܐ ܥܸܠܵܝܹܐ ܩܵܐ ܣܢܵܕܬܵܐ ܕܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܒܐܘܼܪܚܵܐ ܒܘܼܫ ܨܦܵܝܝܼ ܐܵܢܝܼ ܕܝܼܢܵܐ ܡܼܢ ܒܵܬܪܵܝܘܵܬܹܐ ܕ CALD ܠܡܛܵܝܬܵܐ ܘܡܲܦܠܲܚܬܵܐ ܕ NDIS.

###### ܦܵܣܘܿܥܬܵܐ ܕܫܘܼܘܫܵܛܵܐ

ܡܸܢܝܵܢܵܐ ܕܬܲܪܡܝܼܵܬܹܐ ܠܚܝܼܡܹܐ ܩܵܐ ܒܢܵܝܬܵܐ ܕܡܨܵܝܬܵܐ ܕܦܝܼܫܹܐ ܝܢܵܐ ܪܫܝܼܡܹܐ ܘܣܢܝܼܕܹܐ.

##### ܡܸܬܚܵܐ ܡܸܨܥܵܝܵܐ ܕܥܸܕܵܢܵܐ

###### ܦܠܵܛܵܐ

ܣܢܵܕܝܵܬܹܐ ܓܵܘܵܢܵܝܹܐ (ܐܲܝܟܼ ܐܵܣܝܹܐ ܓܵܘܵܢܵܝܹܐ، ܚܲܒܝܼܪܹܐ ܚܘܼܝܸܕܹܐ ܕܚܘܼܠܡܵܢܵܐ ܘܚܲܒܝܼܪܹܐ ܕܝܼܠܵܢܵܝܹܐ) ܐܝܼܬܠܗܘܿܢ ܚܕܵܐ ܦܲܪܡܲܝܬܵܐ ܒܘܼܫ ܙܵܘܕܵܐ ܘܡܨܵܝܬܵܐ ܕܣܵܢܕܝܼ ܠܐ݉ܢܵܫܹܐ ܕܐܝܼܬܠܗܘܿܢ ܫܲܦܠܘܼܬܵܐ ܡܼܢ ܒܵܬܪܵܝܘܵܬܹܐ ܕ CALD ܠܡܛܵܝܬܵܐ ܘܡܲܦܠܲܚܬܵܐ ܕ NDIS.

###### ܦܵܣܘܿܥܝܵܬܹܐ ܕܫܘܼܘܫܵܛܵܐ

* ܡܸܢܝܵܢܵܐ ܘܐܸܡܘܼܢܵܐ ܕܥܵܒܼܘܿܕܘܵܬܹܐ ܕܒܢܵܝܬܵܐ ܕܡܨܵܝܬܵܐ (ܒܸܚܒܼܵܫܵܐ ܬܲܠܡܲܕܬܵܐ) ܡܘܼܩܪܸܒܼܹܐ ܩܵܐ ܣܢܵܕܝܵܬܹܐ ܓܵܘܵܢܵܝܹܐ.
* ܢܸܣܝܵܢܵܐ ܕܟܢܘܼܫܝܵܬܹܐ ܕ CALD ܒܥܸܕܵܢܵܐ ܕܩܲܒܲܠܬܵܐ ܕܢܲܨܝܼܗܲܬ ܘܣܢܵܕܬܵܐ (ܐܲܝܟܵܐ ܕܠܚܝܼܡܬܵܐ ܝܠܵܗܿ) ܡܼܢ ܣܢܵܕܝܵܬܹܐ ܓܵܘܵܢܵܝܹܐ ܒܘܼܬ ܡܛܵܝܬܵܐ ܘܡܲܦܠܲܚܬܵܐ ܕ NDIS.
* ܚܘܼܫܵܒܼܹܐ ܘܡܲܚܫܲܚܝܵܬܹܐ ܡܼܢ ܣܢܵܕܝܵܬܹܐ ܓܵܘܵܢܵܝܹܐ ܒܘܼܬ ܢܸܣܝܵܢܲܝܗܝ ܕܦܠܵܚܬܵܐ ܥܲܠ ܬܲܪܡܝܼܵܬܹܐ ܕܒܢܵܝܬܵܐ ܕܡܨܵܝܬܵܐ، ܘܦܲܪܡܲܝܬܲܝܗܝ ܕܕܵܐܟܼܝܼ ܫܲܘܬܦܲܢܹܐ ܕ CALD ܡܵܨܝܼ ܡܵܛܝܼ ܠ NDIS ܘܡܲܦܠܸܚܝܼܠܹܗ.

## ܘܲܟܝܼܠܘܼܬܵܐ ܐܲܬܪܵܝܬܵܐ ܕܥܲܪܵܒܼܘܼܬܵܐ ܕܫܲܦܠܘܼܬܵܐ (National Disability Insurance Agency)

[ndis.gov.au](http://ndis.gov.au/)

ܬܹܠܹܦ̮ܘܿܢ: 110 800 1800

[ndis.gov.au](http://ndis.gov.au/) Webchat

ܬܒܘܿܥܘܼܢ ܠܲܢ ܥܲܠ ܡܸܨܥܲܢ ܕܝܘܼܕܵܥܵܐ ܫܲܘܬܵܦܵܝܵܐ

[Facebook](https://www.facebook.com/NDISAus)، [Twitter](https://twitter.com/NDIS)، [Instagram](https://www.instagram.com/ndis_australia/)، [YouTube](https://www.youtube.com/user/DisabilityCare)، [LinkedIn](https://www.linkedin.com/company/national-disability-insurance-agency)

**ܩܵܐ ܐ݉ܢܵܫܹ̈ܐ ܕܣܢܝܼܩܹܐ ܝܢܵܐ ܠܗܲܝܲܪܬܵܐ ܒܠܸܫܵܢܵܐ ܐܸܢܓܠܸܣܢܵܝܵܐ**

131 450 **:TIS**

**ܩܵܐ ܐ݉ܢܵܫܹ̈ܐ ܕܝܼܢܵܐ ܟܲܪܹܐ ܝܲܢ ܐܝܼܬܠܗܘܿܢ ܥܲܣܩܘܼܬܵܐ ܒܫܡܵܥܬܵܐ**

1800 555 677 **:TTY**

**ܡܲܡܛܵܝܬܵܐ ܕܩܵܠܵܐ:** 1800 555 727

**ܚܸܠܡܲܬ ܐܲܬܪܵܝܬܵܐ ܕܡܲܡܛܵܝܬܵܐ:** [relayservice.gov.au](http://relayservice.gov.au/)